ועדת המשנה לענייני איו"ש, כנסת 20, פרוטוקול מספר 56, 2018-02-18 09:00

מרדכי יוגב: בוקר טוב.

מרדכי יוגב: נתחיל בהצגת הנוכחים מוטי יוגב, יושב ראש הוועדה, אסף מנהל הוועדה, דובר הוועדה, העוזר לי.

מרדכי יוגב: (הצגת נוכחים)

ניצן דה פז: ניצן דה פז, מתנגד למערכת החשמל בגלל בעיות הלכתיות.

מרדכי יוגב: טוב, אתה לא תדבר פה כרגע בכלל, לא תקבל רשות דיבור.

מרדכי יוגב: זה לא נושא הישיבה.

מרדכי יוגב: אני לא יודע מה חשבתם.

מרדכי יוגב: זה לא רלבנטי.

מרדכי יוגב: אנחנו נתחיל ברוך השם.

מרדכי יוגב: הדיון הוא פתוח לפי סעיף 120 ב' .

מרדכי יוגב: ברוכים הבאים לכל הנמצאים.

מרדכי יוגב: לפני כשמונה חודשים לערך, לא הפעם הראשונה שנגענו בחשמל ביהודה ושומרון, לעתים יותר בהיבט הטקטי המקומי, לפני כשמונה חודשים, או לפני כשנה לערך התחלנו בכל נושא ונושא להסתכל קדימה, יותר רחב.

מרדכי יוגב: לא רק אנחנו, אנחנו גם בעקבות אחרים, אם משרדי הממשלה או אם לזרז מזורזים או מינהל אזרחי, מתאם פעולות שטחים ואחרים וגם רשויות, להסתכל קדימה על תכניות אב, משום שגם יהודה ושומרון גדלים באוכלוסיות.

מרדכי יוגב: זה מתחיל מהניסיון להעריך סטטיסטית כמה תושבים יהיו – ערבים, פלסטינים יהודים – ודרך לכמה יצטרכו לדאוג להם – לחשמל, למים, לתשתיות כבישים, לאנרגיה חלופית, או לביוב או לכל תשתית אב אחרת.

מרדכי יוגב: לכן מטרות הישיבה בנושא הזה של ועדת המשנה לענייני יהודה ושומרון של ועדת החוץ והביטחון, הראשונה שבהן היא קידום תכנית האב לנושא חשמל.

מרדכי יוגב: פה אני מבקש גם את רשות החשמל, גם את חברת החשמל ואת החלוקה ביניכם יגדיר המשרד, כי אני לא בטוח שאני יודע עד הסוף וכמובן שהכל ברפרנס למינהל האזרחי, שהוא השליח של מדינת ישראל להיות הריבון בשטח.

מרדכי יוגב: הנושא השני במטרותיו הוא בקשה שנתבקשה והתייחסות, בעיקר המינהל האזרחי, אבל גם חברת חשמל, להגדלות חשמל וחיבורים בהתיישבות הצעירה בה חיים אנשים.

מרדכי יוגב: בכל מקרה אני אומר במקומות שהם על אדמות מדינה או צפויים להסדר.

מרדכי יוגב: הנושא השלישי הוא באמת נושא כשל קידום אנרגיה חלופית ביהודה ושומרון, כמו שבכל המדינה, כמו שבכל שלל המקומות וביהודה ושומרון.

מרדכי יוגב: עשינו פה כבר שתיים ושלוש ישיבות ללא רצף מספיק של התוצר מהם ואני הייתי כן רוצה לראות רצף מקצועי ולראות איפה הדברים עומדים, כולל שביקשנו בפעם הקודמת שיוצג הנוהל של הקמת טורבינות רוח.

מרדכי יוגב: דיברתם על כך שהנוהל צריך להיכתב.

מרדכי יוגב: הנוהל צריך להסתיים וכך לפחות, אם אני מנסה לשמור כן על רציפות מהישיבה האחרונה, אז כך לפחות נאמר בסיכום של הישיבה האחרונה שהייתה מזמן, ביולי ובסופה – ובזה אני אסיים את דברי ואתן פה את רשות הדיבור – נאמר שגם סטאטוס תכניות העבודה וגם מה שאמרתי, הצגת נוהל הקמת טורבינות רוח או אנרגיות מתחלפות ביו"ש.

מרדכי יוגב: אנחנו נראה מי פותח לגבי תכנית אב לחשמל ביו"ש.

מרדכי יוגב: אז מי מכם?

מרדכי יוגב: רועי, אתה קובע שזה רשות החשמל?

איגור סטפנסקי: כן, רשות החשמל.

מרדכי יוגב: אז בשמחה, כן.

מרדכי יוגב: צריך כנראה את המצגת לפני זו שעליה.

מרדכי יוגב: נכנס מתניה שפירא ושליו מהחברה לפיתוח שומרון.

שליו קיים: לא, לא.

מרדכי יוגב: גוש עציון, סליחה, התבלבלתי.

מרדכי יוגב: מתניה, עד שהוא מעלה את המצגת, אנחנו עוסקים בשלושה נושאי – תכנית האב לחשמל ביהודה ושומרון, טיפול במאחזים, התיישבות צעירה ואנרגיות מתחלפות.

מרדכי יוגב: אלה שלושת הנושאים של ועדת המשנה הזאת.

מרדכי יוגב: חצי שעה מאוחר יותר, באחת עשרה, היא תהיה ועדת משנה למים, שהיא עמוסה יותר בנושאיה.

איגור סטפנסקי: בינתיים שזה עולה, אפשר להעיר הערה?

מרדכי יוגב: כן.

איגור סטפנסקי: לגבי הנושא לדיון, מה שאני מבקש להבא, הנושא לדיון סטאטוס תשתיות, נקודה.

איגור סטפנסקי: כמו שאתה עכשיו פרטת, אחד, שניים, שלושה, אז מה שאני מבקש להבא, בבקשה תפרטו על מה מדובר.

מרדכי יוגב: אסף, אומר איגור מרשות החשמל שהוא כנראה לא קיבל פירוט של הדברים.

מרדכי יוגב: יש את תכנית העבודה.

מרדכי יוגב: אני מודה שאנחנו משתדלים, אני לפחות משתדל להיות מאד מאד - - -

איגור סטפנסקי: יש פה.

איגור סטפנסקי: ידעתי לבוא - - - שאני צריך להיות.

איגור סטפנסקי: אוקיי, הבנתי, תודה.

מרדכי יוגב: אנחנו איתך.

מרדכי יוגב: אם נפתח ונאמר שאתם מתכננים את תכנית האב, לאיזה שנים ובאיזה היקפי אוכלוסייה כמענה?

איגור סטפנסקי: תכנית אב?

מרדכי יוגב: תכנית האב שלכם, כן.

איגור סטפנסקי: מכינים תכנית אב.

איגור סטפנסקי: תכנית אב זה במובן של תכנית לטווח ארוך, עד 2030 ובתכנית אב אמורים להיות כל המקטעים של - - -

מרדכי יוגב: מה השם?

אורן הלמן: אורן הלמן.

מרדכי יוגב: ומי אתה אורן?

אורן הלמן: אורן הלמן, אני סמנכ"ל בחברת החשמל.

אורן הלמן: תפוס מקום ליד יהודה.

אורן הלמן: מצוין.

אורן הלמן: אני איתך, איגור.

איגור סטפנסקי: אז גם בהתחשבות, בהתייחסות גם לכל המקטעים של מערכת החשמל, זאת אומרת חלוקה, הולכה וייצור, בוודאי שבתכנית אב תהיה התייחסות לאנרגיות מתחדשות.

איגור סטפנסקי: זה בתהליכי עבודה, העבודה מתקדמת.

מרדכי יוגב: לכמה אוכלוסייה אתם מתכננים ל-2030?

מרדכי יוגב: מה יהיה הצורך?

מרדכי יוגב: מה יהיה המענה?

מרדכי יוגב: כמה אנרגיה יצטרכו?

איגור סטפנסקי: כמה אנרגיה?

איגור סטפנסקי: אין לי תשובה.

איגור סטפנסקי: אני אישית לא מתעסק עם תכנית אב.

מרדכי יוגב: אז זאת אומרת לגבי תכנית אב אתה לא יכול לתת כרגע את התשובות?

מרדכי יוגב: כי הייתה פה גברת בפעם האחרונה, ביולי, היא ציינה בפירוש את זה שהם מתכננים תכנית אב ואנחנו מאד שמחנו ושיבחנו וביקשנו מהם להציג את תכוניותיה לגבי התקדמות תכנית אב לחשמל ביו"ש ואיפה זה עומד.

איגור סטפנסקי: מתי, היום?

מרדכי יוגב: מה?

איגור סטפנסקי: היום אתם רציתם את זה?

מרדכי יוגב: לא, ביולי היה סיכום כזה של ישיבה שהייתה ביולי וכך רשות החשמל התפארה פה בפנינו.

מרדכי יוגב: ציינה פרויקטים מסוימים כמו - - -, כמו מקומות אחרים והיא אמרה שהיא נכנסת לתכנית אב לגבי כלל יו"ש ואמרנו - - -

איגור סטפנסקי: תשמע, מה שאני יכול להגיד שאני יכול להעביר לאחראים על תכנית האב ברשות החשמל את הבקשה של ועדת המשנה להצגת תכנית האב ואפשר לסגור איזה שהוא יום, איזו שהיא ישיבה מיוחדת להצגת תכנית האב, את סטאטוס תכנית האב למשק החשמל.

מרדכי יוגב: הבנתי.

מרדכי יוגב: מי מתעסק בתכנית האב זו הרשות, נכון?

מרדכי יוגב: לא חברת החשמל.

איגור סטפנסקי: לא, הרשות.

מרדכי יוגב: וחברת החשמל היא גורם ביצועי בעניין.

מרדכי יוגב: אוקיי.

מרדכי יוגב: אז אם כן אין לנו את זה כרגע.

מרדכי יוגב: אז אנחנו מדלגים על זה ובאמת מבקשים את זה כבקשה ראשונה.

מרדכי יוגב: לא ברור לי פה – ואני לא רוצה לכעוס על מישהו – איפה פה הטלפון השבור.

מרדכי יוגב: תכנית האב בעינינו היא מאד חשובה.

מרדכי יוגב: אני מוכרח לומר ואני אומר גם לכם, בהסתמך על רשות המים, שזה מאותו משרד, נכון?

איגור סטפנסקי: כן.

מרדכי יוגב: רשות המים – וגערנו בה בפתח הישיבה הקודמת ביולי – הציגה אוכלוסייה לה היא צריכה לדאוג ל-2040.

מרדכי יוגב: אז קודם כל אני מציע ליישר איפה שהוא את התכניות, כי חשמל משפיע על מים ויש צורך, הכל בא בסוף באנרגיה, גם המים.

מרדכי יוגב: הם הציגו שהם מכינים תכנית אב ל-2040.

מרדכי יוגב: הם הציגו.

מרדכי יוגב: אני לא סתרתי ולא בדקתי, רק הערתי, הם הציגו אוכלוסייה פלסטינית בהיקף של 4.6 מיליון ואוכלוסייה יהודית בהיקף של 560 מיליון ואנחנו מיד גערו-.

מרדכי יוגב: 560,000 אלף, אנחנו מיד גערנו בהם והסברנו להם ש-560,000 יהיה בעוד שנתיים שלוש.

מרדכי יוגב: 4.6 מיליון – יכול להיות שזה נכון, אין לי את הכלים לאמוד את זה, אבל אם יהיה 4.6 מיליון ערבים ב-2040, אין לי ספק שיהיו גם 1.5 מיליון יהודים כמינימום ועל כן שוב, אין לי את הכלים המדויקים לאמוד את זה.

מרדכי יוגב: אני רק יכול לחשב את זה כמו כולם בגידול האוכלוסייה, שבאוכלוסייה היהודית עולה על 5% ביו"ש ובערבית קטן מ-3% ואני חושב שזה כן צריך להיות מפתח משותף עם המינהל האזרחי ועם מתאם הפעולות בשטחים, כנקודה שניתן יהיה ליישר אותו ולהביא אותו לנקודה אחודה, שהיא מהווה את נקודת הבסיס לכל תכניות האב והתשתיות ביהודה ושומרון.

אורי מנדס: כן, בשלב זה עוד אין טיוטה של הדבר הזה, כך שאין לי למה להתייחס כרגע.

מרדכי יוגב: בסדר.

מרדכי יוגב: אני אומר בישיבה הקודמת, ביולי, שנה שעברה.

אורי מנדס: אתה מדייק.

אורי מנדס: ברור לי שאתה מדייק בדברים.

אורי מנדס: אנחנו מאד מעוניינים בתכנית אב, אנחנו היינו רוצים גם יותר מזה, אם רשות החשמל תקדם אפילו תכנית מתאר ביהודה ושומרון, מה שיענה אחר כך על הרבה מאד צרכים נוספים של-.

אורי מנדס: כמו שאנחנו מכירים את החסמים הבירוקרטים, תכנית מתאר היא שלב מתקדם יתר, אבל שמחים אנו מאד על העניין של תכנית אב ומאד מאד נרצה כבר לראות את הטיוטה הראשונה שלה.

מרדכי יוגב: מאה אחוז.

מרדכי יוגב: אז בזה אני יכול לסכם את השורה הראשונה בסיכום, אם אני יכול לומר, שהוועדה מבקשת מרשות החשמל, משרד האנרגיה והתשתיות להציג תכנית אב לחשמל ליו"ש ואני מציע לישר אותה בנתוניה גם לגבי השנה אליה היא מוערכת.

מרדכי יוגב: אם המים הציגו ל-2040 אז לדלג לשם, כי 2030 זה מחר בבוקר.

מרדכי יוגב: אני לא אומר 2050, אלא משהו ממוצע.

מרדכי יוגב: כנ"ל בהיקפי האוכלוסייה, שאני מעריך ואני אומר לא בהגזמה לכאן ולא בהגזמה לכאן, אינני מבקש את ההגזמות.

מרדכי יוגב: אני מבקש, פשוט בסוף נצטרך לדאוג לאנשים לשתות או לאנרגיה.

מרדכי יוגב: מספר אצבע שאני מעריך, זה יכול להיות בהחלט שזה סביב 4.5 מיליון לפלסטינים וסביב 1.5 מיליון ביהודים.

מרדכי יוגב: אין לי שמץ להגיד משהו יותר מדויק, אבל גם גורמים אחרים פה שיש להם עניין בעניין, יכולים לייצר את הסטטיסטיקות האלה ולעשות רפרנס, פשוט כדי שלא נגיע למצבים שמציעים לנו פה.

קריאה: 1.5 מיליון ליהודים נכון, 4.5 מיליון לא בטוח.

מרדכי יוגב: אז בסדר.

מרדכי יוגב: אני לא קובע.

מרדכי יוגב: אני מקבל מאנשי המקצוע.

מרדכי יוגב: כל מי שיהיה לו במה להוכיח או במה להיתפס בסטטיסטיקות אמיתיות אז יבורך.

מרדכי יוגב: רק שהם הציגו 4.6 מיליון ערבים לעומת 560,000 יהודים.

מרדכי יוגב: 560,000 זה מחר בבוקר.

מרדכי יוגב: כבר יש כ-510,000, 520,000.

מרדכי יוגב: אינני יודע במדויק.

מרדכי יוגב: זה פשוט בסוף שנה או בעוד שנה.

איגור סטפנסקי: בישיבה הבאה אנחנו יכולים להציג את זה.

מרדכי יוגב: בסדר גמור.

מרדכי יוגב: אז אנחנו נעבור לצורך העניין ממך לתוכניות הספציפיות שאתה רוצה להציג, שאתם מתכננים.

מרדכי יוגב: או מה?

איגור סטפנסקי: ספציפיות ביו"ש?

מרדכי יוגב: מה אתה רוצה להציג?

איגור סטפנסקי: זה לא המצגת שלי.

מרדכי יוגב: זה לא שלך?

איגור סטפנסקי: לא, לא, לא.

מרדכי יוגב: אז מה אתה באמת להציג לנו?

איגור סטפנסקי: אני באתי כי אולי יש שאלות לגבי תשתיות חשמל ביו"ש ובמקצועות - - -

מרדכי יוגב: טוב, אז אנחנו נעבור חזרה למשרד ומתוכו לחברת החשמל, אם לכם יש מה להציג.

מרדכי יוגב: ואם לא, אז אנחנו נצטרך להתכנס עוד פעם, כי יש פה איזו שהיא תקלה במסר וטלפון שבור.

מרדכי יוגב: אני לא מאמין שלא עשית משהו בסדר, אבל אנחנו דרשנו תכניות אב, לשם אנחנו רוצים להתקדם.

מרדכי יוגב: רועי, מה אצלכם?

רועי גולדשטיין: אנחנו מהלשכה המשפטית, אני לא ב - - -

מרדכי יוגב: אז אנחנו לא.

מרדכי יוגב: אורן, סמנכ"ל חשמל יחד עם יהודה.

אורן הלמן: אני לא סמנכ"ל חשמל.

מרדכי יוגב: אלא?

אורן הלמן: אני סמנכ"ל בחברת החשמל.

מרדכי יוגב: סמנכ"ל בחברת החשמל, טוב.

מרדכי יוגב: כן, ותוכניותיכם לגבי יהודה ושומרון.

מרדכי יוגב: אתה בירושלים או אתה בכללי או שיהודה מציג?

אורן הלמן: יהודה מציג.

מרדכי יוגב: יהודה, מנהל התכנון במחוז ירושלים.

יהודה גוטויליג: אורן הוא בכללי.

יהודה גוטויליג: אנחנו מכינים את התכנית שלנו להיערכות לקראת העשור הקרוב.

יהודה גוטויליג: אנחנו קיבלנו נתונים מהמינהל האזרחי, קיבלנו נתונים מההתיישבות.

יהודה גוטויליג: קיבלנו תחזית ביקושים מהפלסטינאים ואנחנו ביחד עם אגף הפיתוח שלנו – אגף פיתוח טכנולוגי, יושבים עם התכנית ואני מעריך שתוך חודש, חודש וחצי אנחנו נצא עם איזו שהיא תכנית לעשור, ל-15 שנים הקרובות.

יהודה גוטויליג: זה באופן גדול מבחינת תכנית לעתיד הרחוק.

יהודה גוטויליג: מבחינת מה שעושים היום, אני לא יודע - - -

אורן הלמן: תספר, הוא רוצה לשמוע.

מרדכי יוגב: כן, כן.

יהודה גוטויליג: אז זה קשור אלינו, זה קשור למינהל לא פחות, כל הנושא של התחמ"שים הפלסטינאים, כל ההסכמים עם הפלסטינאים, עובדים על זה, מקווים להגיע להסכמים בקרוב.

יהודה גוטויליג: יש את ההסכם הראשוני לגבי תחמ"ש ג'נין.

יהודה גוטויליג: מקווים להגיע בקרוב להסכמים לגבי שאר התחמ"שים, שזה כמובן דבר שיקל עלינו ויוכל לענות על הביקושים השוטפים שהם גולשים גם לבנייה החדשה וגם להגדלות הנדרשות.

יהודה גוטויליג: זה ככה בגדול.

מרדכי יוגב: אז מה הפרויקטים המרכזיים שבהם אתם כרגע עסוקים כדי לתת חשמל, כדי לוודא שחשמל לא יקרוס?

יהודה גוטויליג: א נחנו עסוקים בכל ההתיישבות, בכל מקום.

יהודה גוטויליג: בכל מקום שיש פיתוח, אם זה בעלי זהב, אם זה בנעלה, אם זה - - -

מרדכי יוגב: מחוז ירושלים לא חולש על הכל.

יהודה גוטויליג: על הכל.

מרדכי יוגב: כולל תחמ"ש ג'נין?

יהודה גוטויליג: ג'נין זה צפון.

יהודה גוטויליג: רק היחידים ממש בצפון השומרון זה שייך למחוז צפון, אבל זה לא משנה.

יהודה גוטויליג: גם כלפי כל גורמי החוץ, כשיש משהו עקרוני, ירושלים באחריות מנהל המחוז משה כהן, הוא מייצג את כל הדברים האלה.

יהודה גוטויליג: גם מול הפלסטינאים הוא מנהל את המשא ומתן, יחד עם עוד גורמים חשובים בחברה.

יהודה גוטויליג: הוא לא עושה את זה לבד, אבל פה הוא מרכז את הדברים האלה.

אורן הלמן: בוא נגיד שגם יושב ראש החברה, גם המנכ"ל וגם סמנכ"ל הלקוחות, שהוא המשנה למנכ"ל, מעורבים בזה באופן אישי.

אורן הלמן: הם גם ביקשו שאנחנו – כי לא הוזמנו בהתחלה לישיבה הזאת משום מה, אין לי מושג למה, אבל בררנו והם גם מעורבים ועשו גם הכנה לקראת הישיבה הזאת.

אורן הלמן: זאת אומרת הנושאים האלה הם ברמה אסטרטגית של החברה.

אורן הלמן: זה לא נושאים שאנחנו מקלים בהם ראש.

אורן הלמן: אם אתה רוצה יותר, יש לנו מצגת שלא הבאנו אותה כמצגת, אבל אתה יכול לפרט יותר, לעשות דריל דאון לתוך הפרטים.

מרדכי יוגב: תפרט מה הפרויקטים הגדולים שאתם נוגעים בהם.

יהודה גוטויליג: לא, יש פה את העקרונות, אין פה את הפרויקטים עצמם.

מרדכי יוגב: אז מה הם העקרונות?

יהודה גוטויליג: אז אני אומר לדוגמא, עלי זהב זה פרויקט עצום של התיישבות של - - -.

יהודה גוטויליג: נעלה שעכשיו המון עבודה, בתי ספר חדשים.

מרדכי יוגב: אז זה מענה לשוטף.

מרדכי יוגב: זה מענה לגידול השוטף.

יהודה גוטויליג: זה מענה לשוטף.

יהודה גוטויליג: לפרויקטים עתידיים זה יותר למשל הקמת קו 161 - - -שמדברים עליו וחיבור בין ג'נין לשכם.

יהודה גוטויליג: זה גם חלק מאסטרטגיה עתידית.

מרדכי יוגב: מתחמ"ש ג'נין.

יהודה גוטויליג: כן, שבודקים אותו, כי יש להם שם הזמנות לייצור ודברים כאלה.

יהודה גוטויליג: אז זה דברים שגם ביחד עם המינהל בודקים אותם.

יהודה גוטויליג: בודאים תוואי, בודקים אפשרויות, דברים כאלה.

יהודה גוטויליג: זה פרויקטים ברמה גבוהה מאד.

יהודה גוטויליג: שאר הדברים זה תחנות המשנה שחייבות להיכנס לעבודה, התחנות הפלסטינאיות, כי זה יקל על העומס.

יהודה גוטויליג: ויש פה ושם בניית קווים, סגירות מעגלים במתח גבוה.

יהודה גוטויליג: יש בדרום הר חברון כמה פרויקטים, אם זה למשל בין שבעה לטיר.

מרדכי יוגב: אני אשאל כך, והצטרפו עוד כמה נוכחים.

מרדכי יוגב: מה שמך?

שירלי לוי: שירלי לוי, אני ממשרד האנרגיה, אגף תכנון פיזי.

מרדכי יוגב: אני אשאל פה מישהו מהנוכחים מההתיישבות.

מרדכי יוגב: אתה מחברת חשמל מחוז ירושלים?

מרדכי יוגב: מתל אביב.

מרדכי יוגב: יש לך מה להוסיף על מה שאמרו פה אנשי מחוז ירושלים, או אורן?

קריאה: לא, בינתיים לא.

מרדכי יוגב: את גם שייכת לחברת החשמל?

קריאה: כן.

מרדכי יוגב: אני שואל לרגע אחד דווקא את הצד של ההתיישבות לצורך העניין, ומהצד הפלסטינאי אתם אומרים שאתם קיבלתם את הביקושים.

מרדכי יוגב: האם יש ביקושים או צרכים שאתם יודעים שהם חסרים או שאינם מטופלים?

מתניה שפירא: לשוטף או בתכנית הפיתוח?

מרדכי יוגב: תתייחס לשניהם.

מתניה שפירא: כל סעיף הרשויות מול חברת החשמל - - -

מרדכי יוגב: ברור, זו עבודה בשוטף.

מתניה שפירא: - - -הפיתוח, כמו שיהודה אמר, אנחנו הצפנו את הצרכים של ההתיישבות.

מתניה שפירא: יש לנו חוסר בידע בלהבין מה הולך להיות בנושא התעשייה לטווח הארוך.

מתניה שפירא: זה דבר שמשפיע על כל הפיתוח של החשמל.

מתניה שפירא: חברת החשמל רוצה - - - אנחנו גם לא יודעים לספק את הידע הזה מספיק.

מתניה שפירא: נעשית עבודה במשרד הכלכלה, מעין תכנית אב כאילו גם לאזורי התעשייה והם אמורים להידרש לתכנית הזאת בחודשים הקרובים.

מתניה שפירא: לא יחכו עם תכנית הפיתוח בהתחלה, אבל יכול להיות שבהמשך יצטרכו להשלים את המידע הזה.

מרדכי יוגב: - - - מכירים את זה.

יהודה גוטויליג: זה חשוב מאד.

יהודה גוטויליג: אנחנו מאד רוצים את כל המידע שקיים, גם אזורי תעשייה.

יהודה גוטויליג: קיבלנו מההתיישבות על ההתיישבות ואזורי תעשייה.

יהודה גוטויליג: לדוגמא הציגו לנו לפני איזה שבועיים משער שומרון על אזור תעשייה גדול שהולך להיבנות שם.

יהודה גוטויליג: אנחנו אפילו ביקשנו מקום לתחנת משנה עתידית שם, בגלל ההתפתחות הגדולה.

יהודה גוטויליג: כל ידע כזה מאד חשוב לנו.

יהודה גוטויליג: אנחנו מנסים לקבץ אותו כדי להתכוונן שנוכל לספק את השירות.

מתניה שפירא: בקטע הזה של התעשייה יש חוסר, או לא ברור, התמונה לא ברורה בעניין הזה.

מתניה שפירא: אנחנו לא יודעים לסמן מספיק כמה צריכה תהיה ובאיזה אזורים.

מרדכי יוגב: אוקיי.

מתניה שפירא: מה שבהתיישבות אנחנו כן יודעים על פי תכניות מתאר.

מרדכי יוגב: אבל את זה משרד הכלכלה יודע לתת לפי אזורי תעשייה בכל מקום ומקום.

מתניה שפירא: צריך כמה חודשים טובים כדי לבנות את זה.

מרדכי יוגב: אוקיי, טוב.

מרדכי יוגב: אז אנחנו צריכים פה גם את משרד הכלכלה.

מרדכי יוגב: אפשר לסכם שחברת חשמל, מחוז ירושלים נותן את המענה השוטף יחד עם תחנת אריאל וכל מי שנותן את המענה השוטף גם בצפון השומרון והיא חלק ממחוז ירושלים.

אורן הלמן: זה לא תחנה.

מתניה שפירא: אזור אריאל.

מרדכי יוגב: אזור אריאל, סליחה.

מתניה שפירא: זה חלק ממחוז ירושלים.

מרדכי יוגב: ושחברת החשמל עוסקת ומציפה את כל צרכי הרשות הפלסטינית וההתיישבות כאחד, ויש חוסר כרגע במענה העתידי לאזורי תעשייה ולכן נידרש פה גם לנציג של משרד הכלכלה בישיבה הבאה, שיידע לתת את התשובות על אזורי תעשייה עתידיים ביהודה ושומרון.

עדי מינץ: משפט אחד בנושא הזה.

עדי מינץ: נעשו כבר סקרים, זאת אומרת יש כוונה להוביל מערכת מאד ענפה של אנרגיות מתחדשות, שדורשת תשתית של חברת החשמל.

עדי מינץ: נעשו כבר סקרים על ידי חברת החשמל.

מרדכי יוגב: לאזורי תעשייה בכלל?

עדי מינץ: לא, לא, לא - - -

מרדכי יוגב: אנחנו ניכנס לנושא הזה עוד רגע.

עדי מינץ: לא, זה קשור לתכנית אב.

קריאה: זה לא תכנית אב.

מרדכי יוגב: לא, לא, זה תכנית הפיתוח.

מתניה שפירא: זה תכנית הפיתוח של חברת החשמל.

מרדכי יוגב: אז אני מבין שההערה היא גם לתכנית האב שצריך להכליל בה את האנרגיות המתחדשות וגם למענה השוטף שצריך - - -

מתניה שפירא: זה לא השוטף, יש תכנית פיתוח ותכנית אב.

מרדכי יוגב: אוקיי.

עדי מינץ: למשל בתור דוגמא אחת, נעשה סקר על ידי חברת החשמל להוצאת אנרגיה מטורבינות רוח בהר ברכה ובאית

עדי מינץ: מר, כולל מיקום של התחמ"ש, כולל המיקום של קו מתח עליון, כל העבודה הזאת נעשתה על ידי חברת החשמל.

מרדכי יוגב: אתם מכירים את זה, את העבודה של אנרגיות מתחדשות?

שליו קיים: בוודאי, זה בתיאום איתנו.

מרדכי יוגב: והיא חלק מהתכנון של החשמל העתידי?

שליו קיים: זה חלק מזה.

שליו קיים: עוד פעם, זה תלוי בהסדרה של המינהל האזרחי, שתהיה הסדרה ל - - -

מרדכי יוגב: ברור.

מרדכי יוגב: אז על זה ניגע בנושא השלישי, כשנגיע אליו.

שליו קיים: הם הגישו חומר לתפ"ת, הם קיבלו עבודה, הוא בדיוק הראה לי לפני זה.

מרדכי יוגב: אוקיי, ניגע בזה מיד בנושא השלישי.

מרדכי יוגב: העיר לנו פה מתניה שיש בעצם שלוש דרגות – זו של המענה השוטף, שאני לא רוצה להיכנס אליה - - -

קריאה: כדאי להתייחס אליה.

קריאה: עוד מעט גוש עציון יאמר משהו בנושא השוטף.

מרדכי יוגב: אז מיד נגיע לשוטף; ושיש תכנית פיתוח שחברת החשמל עמלה בה לעשור הקרוב ויש תכנית אב שאני מציע שהיא תוצג ל-2040 בהקבלה לתכנית המים, כפי שרשות המים מתייחסת ותתייחס גם היום פה ואותה אנחנו גם רוצים לשמוע.

מרדכי יוגב: שליו, אתה רוצה להעיר בהתייחס לתכניות שוטף או פיתוח?

שליו קיים: גם וגם.

מרדכי יוגב: אז תעיר ונראה.

שליו קיים: אז קודם כל בשוטף יש לנו - - - משה כהן גם מכיר את זה כבר משנת 2013, אנחנו הצגנו את זה, בדצמבר 2013 היה את ה - - - שבוע וחצי בלי חשמל.

שליו קיים: כל - - - הגוש למעשה, גם היום למעשה - - - חשמל, יש נפילות כמעט כל יום שישי.

שליו קיים: הצגנו את הדברים האלה בפני חברת חשמל ירושלים.

שליו קיים: יש הרבה רצון לקדם.

שליו קיים: בפועל אני אומר למעשה אין היום תכנית או אין היום - - - תשתית באזור וחייבים לעשות, כי זה לא מספיק לכמות התושבים.

שליו קיים: גם תקוע גדלה, הכפילה את עצמה בשנים האחרונות ואין מענה.

שליו קיים: זה בשוטף.

שליו קיים: למעשה יש לנו גם תכניות, ברוך השם, הרבה תכנית גם במערב הגוש וגם במרכז הגוש, שלמעשה גם צריך משהו לא בשוטף, אלא צריך משהו עתידי.

שליו קיים: גם את זה העלינו ויש לי פה את המסמך שהגשנו - - -, אבל את כל הדברים שאנחנו נצטרך גם לצורך הזה.

יהודה גוטויליג: אז קודם כל יש לך את המסמך, אז תדייק.

יהודה גוטויליג: אמרת שלא עושים כלום, זה ממש לא נכון.

יהודה גוטויליג: אנחנו משנת 2013 מתכננים קו נוסף, סגירה מירושלים לכיוון תקוע דרך הר חומה, דרך מחסום מזמוריה.

יהודה גוטויליג: הכל תוכנן.

יהודה גוטויליג: התיקים באישורים, מחכים לאישורים האחרונים.

יהודה גוטויליג: חלק גם בוצע, דרך אגב, חלק זה בתוך ירושלים וכבר בוצע.

יהודה גוטויליג: זה מתחיל מירושלים ג' עד הר חומה.

יהודה גוטויליג: בחלק הזה שזה כבל זה כבר בוצע.

יהודה גוטויליג: יש עוד שתי תכניות מה חומה לכיוון מחסום מזמוריה.

יהודה גוטויליג: אחת נמצאת בעיריית ירושלים, אחת נמצאת - - -

מרדכי יוגב: בואו ניגע בזה אם כך, אנחנו פתחנו עניין, לא נשאיר אותו לסוף אז נמשע מה אתם אומרים, אורי, או סעיד.

אורי מנדס: מהתחלה?

מרדכי יוגב: לא, התייחסות קונקרטית רגע.

מרדכי יוגב: אני לא רציתי ליפול לפינה של השוטף הקונקרטי, אבל מכיוון שעלה פה דבר אחד, ניגע, נסגור מעגל, נראה סטאטוס ונתקדם הלאה, נעלה למעלה.

סעיד קאסם: בתחילה נוגע בשוטף, בנקודה שהעליתם.

סעיד קאסם: אכן יש אצלנו תכנית שנמצאת בבחינה בעבודת מטה.

סעיד קאסם: יש מולה התנגדויות מאחר שהיא עוברת בשטחים שהם קצת בעייתיים.

סעיד קאסם: בשלב הזה אנחנו משקיעים מאמצים.

סעיד קאסם: אני לא יודע להגיד תשובה מתי יהיה אפשר לאשר, כי חלק מהשטחים נמצאים במחלוקות, בבג"צים, אז אנחנו מנסים למצוא חלופות ומנסים להפעיל לחץ על המתנגדים, על מנת שבכל זאת יסכימו.

סעיד קאסם: זה לעניין הזה.

סעיד קאסם: אני רוצה לחזור אחורה לתכנית האב.

מרדכי יוגב: מי בחברת החשמל עובד מול מינהל אזרחי?

יהודה גוטויליג: אני.

יהודה גוטויליג: אני וסעיד עובדים ביחד בצמוד.

סעיד קאסם: אנחנו מתואמים, מכירים, הכל בסדר.

מרדכי יוגב: אבל מתי לוח זמנים, שאנחנו נראה תשובות או לזה או לחלופי.

מרדכי יוגב: נעמה מסתכלת עליך, שלא תגיד משהו שאסור לך להגיד.

סעיד קאסם: לא, לא.

מרדכי יוגב: אז אני מבין שהיועץ המשפטי מעקב הכל.

מרדכי יוגב: כמו שהסיסמה שלי היא אמת.

נעמה גת: לא, אנחנו - - - יחד - - -

מרדכי יוגב: בסדר.

מרדכי יוגב: כן.

סעיד קאסם: שטחים או אדמות שהם מוגנים בעתירות בבג"ץ ובהליכים משפטיים, אנחנו לא ניכנס לשם כל עוד וההליך המשפטי לא נגמר.

מרדכי יוגב: זה ברור.

סעיד קאסם: יופי.

סעיד קאסם: אז בכל זאת אנחנו מנסים למצוא חלופות נוספות, שזה דורש שיח וכנראה גם לחץ מאיתנו על גורמים מסוימים, שכן בסוף יסכימו.

סעיד קאסם: אני לא יכול לפרט על כל דבר בשלב הזה.

מרדכי יוגב: אוקיי.

מרדכי יוגב: זה תמיד יכולים להיות גם קווים משותפים, שנותנים את אותה אנרגיה למזרח - - -

סעיד קאסם: אנחנו לא מדברים על קווים של 200 או 300 מטרים.

סעיד קאסם: אלה קווים ארוכים של קילומטרים ויותר מ-10 קילומטרים.

מרדכי יוגב: בבית סחור ובעובדייה יש מספיק חשמל?

סעיד קאסם: גם לא.

מרדכי יוגב: ובתקוע הערבית?

סעיד קאסם: גם לא.

מרדכי יוגב: נו, אז זה יכול להיות קו משותף.

סעיד קאסם: זה הולך להיות קו משותף, בהחלט.

סעיד קאסם: ברור.

סעיד קאסם: אם זה לא צורך ציבורי, אין בכלל כוח - - -.

סעיד קאסם: שנייה אחת נחזור לתכנית האב.

סעיד קאסם: תכנית האב למעשה זו תכנית, או בכלל באיו"ש עד לפני תקופה קצרה, לא רק בתחום החשמל, בכלל בכל התחומים, לא חשבו קדימה, חשבו או טיפלו רק במה שכואב ונתנו פתרונות זמניים ונקודתיים ולא חשבו קדימה.

סעיד קאסם: אנחנו החלטנו שאנחנו משנים תפיסה במינהל האזרחי ורוצים לחשוב קדימה בכלל על האזור, בהתעלם מהמצב המדיני או הסוגיה הפוליטית מה יהיה העתיד של האזור.

סעיד קאסם: אנחנו חייבים לתכנן ולפתח את התשתיות, כשכל תושב וכל אזרח שנמצא באיו"ש יקבל את מה שמגיע לו ואת מה שהמדינה מחויבת לו.

סעיד קאסם: בשלב הזה לגבי תכנית אב, אין לנו כרגע תכנית אב סדורה.

סעיד קאסם: יש לנו עקרונות מה הולך להיות בתכנית האב, כאשר בעקרונות האלה אנחנו התבססנו על המצב הקיים והתבססנו על נתונים שקיימים אצלנו.

סעיד קאסם: ביקשנו בעיקר מההתיישבות להשלים לנו נתונים.

סעיד קאסם: אגב, הנתונים עוד לא הושלמו, לא הגיעו אלי נתונים מההתיישבות.

סעיד קאסם: זה אחרי פגישה שקיימתי יחד עם ההתחייבות וסיכמנו שיעזרו לי באיסוף הנתונים בהתיישבות.

סעיד קאסם: אנחנו עוד לא קיבלנו אותם.

סעיד קאסם: לגבי המגזר הפלסטיני, ברור לנו לאן אנחנו הולכים.

סעיד קאסם: כמובן אתם מכירים את השיח, את המשא ומתן ואת ההסדר העתידי שלנו עם הצד הפלסטיני.

סעיד קאסם: לכן מהצד הפלסטיני התמונה היא יותר ברורה ובצד הישראלי היא פחות.

סעיד קאסם: זו החוליה החלשה.

סעיד קאסם: אני חייב להגיד שהעקרונות טרם אושרו.

סעיד קאסם: הם הוצגו על ידי רשות החשמל, טרם אושרו על ידי שר האנרגיה.

סעיד קאסם: אנחנו הולכים להציג את זה לשר האנרגיה בחודש הבא, ראש המינהל ואני, בתקווה שיאשרו לנו את העקרונות ואז נוכל לשלב את התכנית שלנו יחד עם רשות החשמל והתכנית הארצית שלנו לפיתוח המשק.

סעיד קאסם: כמובן שהנתונים אנחנו מתבססים עליהם ישרתו את האזור עד ל-2040, אפילו 2050.

סעיד קאסם: זה החל מפיתוח או עיבוי תשתית ההולכה ובניית תחמ"שים נוספים, פלסטינים וישראלים, חיזוק תחמ"שים קיימים ולאחר האישור אנחנו פשוט נתקדם עם הרשות בתכנון.

מרדכי יוגב: טוב.

מרדכי יוגב: אני מוכרח לומר שבוועדה פה, אני בחמש השנים האחרונות מפתח את מידת הסבלנות, אבל גם את מידת הנחישות.

מרדכי יוגב: מה שנקרא יבלית אי אפשר לעקור בסוגר סוגריים ואנחנו נקדם את ישיבת החשמל הבאה לזמן קרוב יותר במושב הבא, כדבר הכרחי.

מרדכי יוגב: אני חשבתי שנקבל פה יותר תשובות מכולם ושנגיד שישיבת חשמל תהיה פעם בחצי שנה.

מרדכי יוגב: אנחנו נקבע אותה – אני לא יכול להגיד למחר בבוקר כי יש את חג הפסח ויש עצמאות ויש עוד כמה דברים, אבל בטווח מושב הקיץ של שלושה חודשים, בכדי לקבל גם מרשות החשמל, ממשרד האנרגיה והתשתיות, תכנית אב לחשמל ביו"ש לשנת 2040 עם הערכה מנומקת של כמות האוכלוסייה.

מרדכי יוגב: אין לי ספק שיש גם עם האוכלוסייה של הרשות וגם האוכלוסייה היהודית צפי גידול לשנת 2040, שמתואמת בוודאי עם המינהל האזרחי - היא חייבת להיות מתואמת - ועם משרד האנרגיה ועם חברת חשמל ועם ההתיישבות היהודית.

מרדכי יוגב: אלה פחות או יותר הגורמים שצריכים להיות סביב השולחן העגול כדי לדעת שאנחנו נותנים מענה לכלל האוכלוסיות, כמו שאמרת.

מרדכי יוגב: בזה אני מאמץ את מה שאמרת, מתוך מגמה שגם אם יש לנו או אין לנו לכל אחד פתרונות מדיניים עתידיים אחרים, בסוף יש שם אנשים שצריכים לשתות ולקבל מענה הומאניטארי.

מרדכי יוגב: בראייה שלי אני רואה ככה גם את עזה, דרך אגב, באותה מידה.

מרדכי יוגב: זו חובתנו ואחריותנו, אבל בזה יש קשיים יותר גדולים ולא נבוא לפתור אותם פה.

איגור סטפנסקי: רק הערה, בנוסף שרשות החשמל תציג את תכנית האב במלואה לוועדה, אני רוצה להגיד שבתכנית האב בגדול, רשות החשמל מתייחסת לביקושים ביו"ש ולתחנה כוח בג'נין.

איגור סטפנסקי: זה מה שידוע לי.

איגור סטפנסקי: לגבי רשתות, זה רשתות בחלוקה, זה לא בתכנית אב.

מרדכי יוגב: אז בזה חברת חשמל תשלים, אבל אם לא ייעשה משהו מסנכרן, אז יכול להיות שהתכניות של חברת החשמל לעשור, לא מחוברות לתכניות ל-2040, אז גם בזה כדאי שישבו באיזה שהוא שולחן עגול.

מרדכי יוגב: אני רק שואל מי בראש השולחן העגול.

מרדכי יוגב: למי צריך בסוף לכאוב הראש – זה בסוף שר האנרגיה.

מרדכי יוגב: אני צודק?

קריאה: ברור.

מרדכי יוגב: רשות החשמל, מה הכפיפות שלה?

מרדכי יוגב: תנו לי רגע - - -

איגור סטפנסקי: רשות החשמל כפופה למדיניות של שר האנרגיה.

מרדכי יוגב: בסדר.

מרדכי יוגב: אז רועי, אה.

מרדכי יוגב: יש פה עוד מישהו ממשרד האנרגיה שהוא לא משפטן?

שירלי לוי: אני.

מרדכי יוגב: שירלי, מה את?

שירלי לוי: אני מאגף תכנון פיזי.

שירלי לוי: אנחנו בעיקר מקדמים תשתיות, אבל במסגרת מוסדות התכנון ולפי חוק התכנון והבנייה ומבחינת אספקה ותכנון של תשתיות, זה באמת עובר לקמ"ט חשמל, שדיבר פה לפני זה.

מרדכי יוגב: אבל מי מסתכל רחוק במשרד האנרגיה ועושה את תכנית האב?

מרדכי יוגב: על מי זה נמצא?

מרדכי יוגב: על איזה סמנכ"ל?

אורי מנדס: מינהל אזרחי, יושב ראש הוועדה.

איגור סטפנסקי: לא, יש פה - - -

אורי מנדס: זה לא חדש לך ולא זה.

מרדכי יוגב: אז בלי לזלזל בך, אנחנו נרשום ברשימה שאנחנו מבקשים רמ"א.

אורי מנדס: בסדר גמור, מאה אחוז.

מרדכי יוגב: אוקיי.

מרדכי יוגב: רמ"א יציג, זו אחריותו.

מרדכי יוגב: הוא צריך לעגם את כולם, הוא צריך לכנס את השולחן העגול של משרדי הממשלה, של רשות החשמל, של חח"י, של אנרגיה ושל כל הגורמים – התיישבות ופלסטינים.

איגור סטפנסקי: כן, תכנית אב, בתכל'ס - - -

מרדכי יוגב: אז רמ"א יציג תכנית אב - - -

איגור סטפנסקי: תיאום בין הרשויות.

מרדכי יוגב: מתואמת בין הרשויות.

מרדכי יוגב: נדמה לי גם שרמ"א אמר את זה מיד עם כניסתו לתפקידו, תת אלוף אחווה בן חור.

מרדכי יוגב: מי שאנחנו צריכים לבקש זה ממנו ולדרוש את זה ממנו וכך נבקש שכך יהיה.

מרדכי יוגב: אנחנו עוברים הלאה רגע אחד למענה השוטף ומזה לאנרגיות מתחדשות.

שליו קיים: לפני, אנחנו סיימנו את השוטף ויש משהו לגבי אסטרטגיה שהעלינו, כי לא סיימנו את הדברים.

שליו קיים: דבר אחד לגבי ההמשך אנחנו ביקשנו גם הפרדה לגבי הקווים של חח"י, של מזרח ירושלים שהם מוזנים היום.

שליו קיים: הם תוקעים את קידום התפתחות מזרח הגוש, גם את תקוע למשל שזו דוגמא אחת שרוצים להרחיב ולבנות בית ספר חדש, אז זה גם תוקע.

שליו קיים: כל הקווים שעוברים למעשה בתוך היישובים, צריך לעשות תכנית אב להוציא אותם מהיישובים, כדי שאפשר להתקדם במבנה.

סעיד קאסם: לזה לא צריך תכנית אב.

איגור סטפנסקי: זה לא תכנית אב.

יהודה גוטויליג: זה למעשה חלק מהעתיד לטוב ולרע, אבל קווי ההזנה, קווי החלוקה יופרדו בין הפלסטינאים לבין - - -

מרדכי יוגב: שליו, אני לא רוצה לדבר יותר מדי, אבל תדברו עם מי שצריך.

מרדכי יוגב: תדברו בשוטף עם המועצה האזורית גוש עציון, עם חברת חשמל ירושלים.

מרדכי יוגב: אתם מכירים היטב וכך גם אני הכרתי.

שליו קיים: יש שיח, חסר כסף, בקיצור.

מרדכי יוגב: בסדר, אוקיי.

מרדכי יוגב: אני מעדיף שבשוטף הזה לא ניכנס פה בוועדה, ככה אני לפחות ממעט ניסיוני כסגן, היה קשר הדוק ושוטף עם מי שהיום מנהל המחוז והיה אז האחראי על התכנון, אדון משה כהן ואתה אפילו יודע איפה הוא גר.

מרדכי יוגב: אז זהו.

מרדכי יוגב: לא אתייחס לזה יותר.

מרדכי יוגב: אפשר לטפל בזה בשוטף.

קריאה: גם מה הרכב שלו.

מרדכי יוגב: אנחנו נעבור רגע לנושא השני והוא הגדלות חשמל וחיבורי חשמל להתיישבות הצעירה.

מרדכי יוגב: שלמה, אתה רצית להעלות את הצורך.

שלמה ועקנין: אני בפן המצומצם שלי, אבל אני לא חושב שאני כל התמונה.

שלמה ועקנין: בפן המצומצם בתחום הביטחון, מין הסתם יש שם היבטים לא פשוטים, אבל אני מעדיף שהראייה הכללית יותר, הצורך הבסיסי - - -

מרדכי יוגב: יש פה מישהו שרוצה להעלות את הצורך?

מרדכי יוגב: אם לא אני אעלה, כפי שהוא עלה לי.

מרדכי יוגב: יש פה איזה נציג?

מרדכי יוגב: כן, רוני, נציג בנימין.

רוני שניר: ההתיישבות הצעירה ואני מדבר גם כללית, כי אני מכיר את היישובים הקיימים ברחבי יו"ש שברוך השם גדלה ואני חושב שכן צריך להתייחס לזה.

רוני שניר: אמנם בסעיף הראשון של תכנית - - - איך באמת מספקים חשמל כמו שמספקים לכפרים אחרים ביוזמת הרשות הפלסטינאית, כדי לתת להם מענה ואנרגיה לתוך הבתים שלהם.

רוני שניר: היום ברוך השם היישובים הצעירים גדלים ולא מדובר בארבע-חמש משפחות.

רוני שניר: מדובר פה בסדר גודל של בין 70-80 אפילו 90 משפחות בכל יישוב כזה.

רוני שניר: לא משנה, אני לא אציין את השמות של היישובים, כי אני חושב שזה לא המקום.

רוני שניר: כרגע – ואנחנו יודעים את זה בוודאות מבדיקה שלנו ואני יכול להגיד מבדיקת עומק – בכפרים ערבים יש חשמל.

רוני שניר: יש הגדלות.

רוני שניר: יש עבודת חשמל ביוזמת החברה החשמלית של מזרח ירושלים, שנותנת להם שם הספקים לחשמל ואצלנו פשוט הם נשארים עדיין בשנות ה-90, בזמן שהוקמו היישובים האלה ולצערנו הרב אין מענה לדבר הזה.

רוני שניר: אנחנו לא בשנות לה-90, אנחנו כבר בתחילת שנת 2018 והגיע הזמן שגם פה יתייחסו בצד ההומניטארי.

רוני שניר: אני כן אתייחס קצת בעוקצנות, כן מדיני, לא מדיני, יישארו, לא יישארו, אני בטוח שהם יישארו, חברים.

רוני שניר: זו מדינה שלנו וצריך להגיד את זה פה על השולחן.

רוני שניר: יישארו היישובים האלה וצריך לראות איך באמת נותנים להם מענה לטובת החיים ביום יום.

מרדכי יוגב: טוב.

מרדכי יוגב: אז איזו תשובה אתם רוצים לומר, אורי או סעיד?

אורי מנדס: לא הבנתי את השאלה.

מרדכי יוגב: אז אני אבהיר את השאלה.

מרדכי יוגב: יש בשטח המכונים מאחזים, התיישבות צעירה.

מרדכי יוגב: יש הליך גם לגבי חלק מהם שעל אדמות מדינה, תהליך כזה ואחר של הסדרה במשרד הביטחון.

מרדכי יוגב: אני לא יודע מה יהיו תוצאותיו, אבל אני אומר ששם חיים בני אדם.

מרדכי יוגב: כמו שמגדילים גם בנגב להתיישבות בדואית, גם אם לא יודעים שבהכרח היא תמשיך לחיות שם או לא, או היא תועתק, ובוודאי ואני אומר גם מהצד פה, כוועדת חוץ וביטחון, אמנם היא לעניינים האזרחיים גם, אפילו באופן זמני.

מרדכי יוגב: כשם ששמים בעבודות בכביש בטונדה עם עמוד והיא מאירה כרגע על הכביש ואחר כך מפנים אותה, אז אם זה לשים – וכך העלה פה גם משרד הביטחון את הדרישה למצלמות או את הדרישה לביטחון של אנשים ופיגועים כבר היו.

מרדכי יוגב: אז אני אומר שניתן לייצר דברים גם כן זמניים.

מרדכי יוגב: גם כדברים שאתה לא קובע אותם בתשתית בקרקע, בבטון, אלא שם אותם מעל; וגם הסיפור של הגדלה.

מרדכי יוגב: במקום שבו כבר אושר וכבר יש חשמל, אז אם צריך עוד X קילוואט, ואני לא מבין גדול בחשמל, אז נושא ההגדלה במקום שכבר יש בו חשמל, סיפור ההגדלה הוא לא חידוש, הוא תוספת.

מרדכי יוגב: בכל הדברים הללו זה מנה שנתבקשנו פה לבדוק, לבחון או לבקש שאותם מקומות שהם על אדמות מדינה או בהליכי הסדרה ואין לי את הרשימה – אני מודה – כי אני לא יודע מה יוסדר.

מרדכי יוגב: אני יודע שיש הליך כזה.

מרדכי יוגב: אז אולי גם בעוד כשלושה חודשים נבקש פה גם את עוזר שר הביטחון, שאני יודע שהם מטפלים שם בתחום ההסדרה.

מרדכי יוגב: אותם אלה שהם בתחום ההסדרה, לראות אותם בהקבלה כמקבלים את מענה החשמל, הן לצד ההומניטארי והן לצד הביטחוני.

מרדכי יוגב: זה למעשה מה שאנחנו מבקשים, אם בהגדלת ההספקים לפי הצורך ואם לצורכי הביטחון.

מרדכי יוגב: מישהו רוצה עוד להוסיף משהו בעניין הזה?

מרדכי יוגב: בהקבלה להגדלה?

מרדכי יוגב: אוקיי.

מרדכי יוגב: טוב, אנחנו פה מחוסר תשובות ואני מניח שהישיבה הבאה תתאפיין הפוך בנושא המים, מצליחים להגיע לאנרגיות המתחדשות, שבדרך כלל נתקעה על הקצה ולא היה לה זמן להתייחס אליה.

מרדכי יוגב: אספר לכם רק חוויה אחת חיובית כדי לפתוח בה.

מרדכי יוגב: אחת מהבנות שלי עברה למעלה גלבוע ואני מאז ספטמבר כבר שם שלוש פעמים וכל פעם מתפעל מחדש גם משדה התחנות שיש שם וסיירנו בו לפני כחודש, וגם מהמפל הגדול, שאני לא יודע אם הוא כבר הופעל או לא.

קריאה: כן, אגירה שאובה.

מרדכי יוגב: אגירה שאובה שאני לא יודע אם הוא כבר מופעל באופן - - -

קריאה: בעוד חמישה חודשים.

קריאה: בסרטון זה עובד.

מרדכי יוגב: יש שם בריכת ענק בראש ההר, עם פיר של כ-500 מטרים נפילה וזה אמור להפיל אותו במהלך היום, כשהאנרגיה יקרה ולהעלות אותו במשאבה במהלך הלילה, כשהאנרגיה יותר זולה לאחר חצות ולייצר את החשמל בדרך הזאת.

מרדכי יוגב: זה שני מפעלים שהם מדהימים, וכשם שהם יכולים להיות במעלה גלבוע, על רכס ההר המזרחי, כך יכול להיות שהם יכולים להיות גם במקומות נוספים ביהודה ושומרון ולספק עוד אנרגיה - - -

עדי מינץ: יש תכנית שהוצגה לרמ"א.

מרדכי יוגב: אוקיי.

מרדכי יוגב: אז אנחנו עוברים לנושא השלישי והוא אנרגיה חלופית ביו"ש בכלל.

מרדכי יוגב: עסקנו בזה כבר ואני חושב שגם אפילו אתה הופעת פה, או שהופעת בישיבות אחרות ואני מבלבל.

מרדכי יוגב: הופעת כבר אז?

ערן גוזף: לא, לא, בישיבות אחרות.

מרדכי יוגב: לא, אלא בישיבות אחרות שאנחנו נפגשים בהן על רקע של אגף תכנון.

מרדכי יוגב: אז מכיוון שיש פה מצגת, אז נפתח במצגת.

ערן גוזף: כן.

ערן גוזף: נתחיל קודם כל בשתי מילים על הנושא של הפוטנציאל, כי מדינת ישראל לא מפרידה.

ערן גוזף: כשהיא מדברת על אנרגיות מתחדשות, היא מתייחסת גם ליו"ש, כולל חקיקה, כולל הכל, אבל הפוטנציאל ביו"ש הוא הרבה יותר גדול באופן יחסי מהסיבות הבאות: אלף, יש הרבה מאד מרחבים פתוחים - - -

מרדכי יוגב: דקה, סתם ככה, חברת החשמל מסכימה עם ההנחה הזאת?

מרדכי יוגב: היא מכירה את זה?

ערן גוזף: מאד.

מרדכי יוגב: אני שואל אותם, לא אותך.

יהודה גוטויליג: אנחנו תלויים ברגולציה.

יהודה גוטויליג: ברגע שיש אישורים, ברגע שיש את התנאים איך לעשות את זה, אנחנו בעד.

מרדכי יוגב: אם אני עובר הלאה, משרד האנרגיה, שירלי.

שירלי לוי: ככלל אנחנו יודעים, יש אטלס שקודם לפני שנים בשיתוף פעולה של המשרד יחד עם השירות המטאורולוגי ובאמת גם לפי האטלס ביו"ש יש פוטנציאל רוח גבוה.

שירלי לוי: יש הסדרה סטטוטורית בכל מיני נושאים בתחום האנרגיה המתחדשת שהמועצה הארצית אישרה, ואנחנו יודעים שביו"ש פשוט הופיעו כמו העתק-הדבק לאותה הסדרה סטטוטורית ומחקים אותה גם ביו"ש מבחינת התנאים והצרכים, הסקרים שצריך להגיש במסגרת התכניות, אבל מבחינת רוח אנחנו מסכימים.

שירלי לוי: מבחינת שמש, כל ישראל היא מתאימה.

מרדכי יוגב: אני רוצה להגיד לכם רק דבר אחד, למשרד האנרגיה: אני מסתכל עלייך, פחות לרועי כרגע, כי אני מבין שהוא בתפקיד המשפטי ואת בתפקיד הביצועי, או צריכה להיות בתפקיד שמביא לביצוע.

שירלי לוי: חשוב להדגיש שאנחנו עובדים רק לפי מה שבסמכות שלי ובתחום חוק התכנון והבנייה.

מרדכי יוגב: בסדר ומיד נגיע לזה.

שירלי לוי: אנחנו מרחיבים תכניות - - -

מרדכי יוגב: האקדמיה מתחלקת לשניים – לאלה שחוקרים ויש להם רק מוח לחקור והם יודעים לפענח את המוח, להגיד מה יש במוח ולאלה שיודעים לקחת אזמל ולגעת במוח.

מרדכי יוגב: לפעמים יש גם אחד שיודע גם את זה וגם את זה וריבונו נתן לאלה שכל כזה, לאלה שכל כזה.

מרדכי יוגב: את שני הצדדים צריך.

מרדכי יוגב: אתם לא משרד של מחקר.

מרדכי יוגב: אתם משרד של ביצוע.

מרדכי יוגב: אז מכם אני מצפה שאם יש כבר כמה שנים מחקר בעניין ויש חשיבות ויש הגדרה שהיא נכונה לעניין אז צריך גם - ופה אני מפנה את הפנים גם למינהל האזרחי לקדם את העניין וגם לאג"ת, כמובן.

מרדכי יוגב: אז קחו את ההערה הזו לתשומת הלב ואנחנו נצפה מכם לתשובות של מה אתם עושים עם זה, לא הגדרות אנציקלופדיות של ויקיפדיה, של התיאוריה שזה קיים, שזה טוב ושזה יכול להביא לתועלת ציבורית.

מרדכי יוגב: אתם צריכים לדחוף את זה.

מרדכי יוגב: אנחנו נצטרך פה את מנכ"ל משרד האנרגיה בפעם הבאה, כמינימום.

מרדכי יוגב: מה הם עושים עם האנרגיות החלופיות, אך הם דוחפים אותן, מה תכניות האב שלהם במסגרת תכניות האב.

מרדכי יוגב: כן, תמשיך.

עדי מינץ: אני עדיין במסגרת מה שאמרתי לגבי הפוטנציאל – אלף זה מרחבים פתוחים, ב' – קירבה למרכזי צריכה.

עדי מינץ: כלומר להבדיל, אם אתה עושה בנגב או בצפון הרחוק, הגישה לגוש דן, שזה מרכז הצריכה העיקרי, היא רחוקה.

עדי מינץ: לעומת זאת, כשאתה עושה אנרגיות מתחדשות ביהודה ושומרון, אלף אתה קרוב למרכזי הצריכה בירושלים וגם לפלסטינים, וגם - - -

מרדכי יוגב: מה, אתה חושב שהאנרגיה המתחדשת ביהודה ושומרון תספק לגוש דן?

עדי מינץ: בוודאי.

מרדכי יוגב: בהחלט כל יהודה ושומרון עוד יספק.

עדי מינץ: בסדר, זה גם וגם.

עדי מינץ: עכשיו נקודה נוספת, שגם הפלסטינים, וזו נקודה חשובה מאד לגבי האחוזים שנדבר עליהם תיכף.

עדי מינץ: גם הפלסטינים, מכיוון שהם צרכני חשמל, הם זכאים על פי ההסדרות שקיימות היום ברשות החשמל, גם לייצר אנרגיה מתחדשת.

עדי מינץ: כלומר הם יכולים לקחת קרקע פרטית שלהם ולעשות ולהגיע לקמ"ט חשמל ולבקש ממנו להצטרף להסדרה הזאת ויש לזה תקדימים.

עדי מינץ: הבעיה היא כזאת, הבעיה שיש פה חסמים ואתגרים שהם מפריעים לסיפור הזה כבר קרוב ל-8 שנים.

עדי מינץ: יש קושי גדול לאמץ כל אחת מהסדרות, כי ברגע שהסדרה יוצאת לפועל, היא צריכה להיות מאומצת על ידי קמ"ט חשמל ועל ידי ראש המינהל האזרחי בצו, אבל יש קושי גדול, עומס גדול מאד על קמ"ט חשמל וצריך להרחיב את היכולות שלו לטפל בדבר הזה.

עדי מינץ: יש בעיה קשה מאד מאד בנושא של הזמינות של היועצים המשפטיים שצריכים לסייע לו לאמץ את ההסדרות האלה.

עדי מינץ: וכמובן יש קושי נוסף והוא שצריכה כל הסדרה כזאת להיות מאושרת על ידי גורמים מדיניים.

עדי מינץ: דבר אחד.

עדי מינץ: הדבר השני זה הנושא של הקצאה של אדמות מדינה וסרבול בהרשאות לפיתוח.

עדי מינץ: וצריך לזכור גם, כמו שאמרתי מקודם, שגם הפלסטינים צרכנים של חברת חשמל ולכן גם הם רשאים להקים.

עדי מינץ: היו מספר החלטות ממשלה בנושא הזה.

עדי מינץ: החלטה אחת הייתה בשנת 2011, שהגדירה להקצות 10% מהמכסה להקמת מערכות סולאריות בינוניות.

עדי מינץ: המכסה הזאת הוקצתה רק אחרי שהגשנו בג"ץ.

עדי מינץ: זאת אומרת אחרי שהגשנו בג"ץ התחילו דיון, הסכימו ואני אגיד פה דבר – שר האנרגיה אז עוזי לנדאו, ביקש מאיתנו להגיש בג"ץ כדי לסייע לו מול המערכת המשפטית.

עדי מינץ: זה הגיע לאבסורד גמור.

עדי מינץ: בסופו של דבר זה הוחלט בהחלטת ממשלה להקצות 10% ממערכות סולאריות בינוניות וגם עתידיות.

עדי מינץ: לא רק מאותה מכסה של - - -

מרדכי יוגב: מה זה 10%?

מרדכי יוגב: 10% לבינוניות או 10% ליו"ש?

עדי מינץ: 10% ליו"ש.

עדי מינץ: 10% מהכלל.

עדי מינץ: למשל נתנו מכסה של 300 מגה, 10% מתוך זה הוקצו ליהודה ושומרון.

עדי מינץ: החלטת ממשלה נוספת הייתה בשנת 2014, כשהכוונה היא שבגלל שהיה קושי גדול מאד לממש את ההסדרות האלה, מכיוון שהבנקים ונותני האשראי אמרו שהם לא יכולים, שהם חוששים מה יקרה אם יהיה פינוי, לכן הבאנו החלטת ממשלה שהממשלה התחייבה, שהמדינה התחייבה שבמידה ויהיו שינויים מדיניים, המדינה מתחייבת לשלם לבנקים את החוב הבכיר של הפרויקטים האלה.

עדי מינץ: הסיפור התגבר בכך שלאחר ה-300 מגה שהיו בעבר הייתה עצירה מאד גדולה.

עדי מינץ: אני מדבר כרגע על סולארי.

עדי מינץ: לאחרונה הקצה משרד האנרגיה כ-1,000 מגה והוא מתכונן להגדיל את המכסות גם בעתיד, כשמתוכם הוקצו בשלב הראשון רק לרשת החלוקה 10%.

עדי מינץ: כתב ראש המינהל האזרחי מכתב לשר האנרגיה והקדים אותי קמ"ט חשמל שכתב כבר לפני שנה מכתב, כבר בינואר 2017, מכתב למנכ"ל משרד האנרגיה ודרש אלף שזה יהיה גם ברשת ההולכה ולא רק ברשת החלוקה, משום פרשנות משפטית שנתן משפטן ברשות החשמל, שהחלטת הממשלה שמדברת על 10% לא כוללת את רשת ההולכה.

עדי מינץ: אבי רואה כבר כתב מכתב לשר האנרגיה כבר לפני שנה וחצי.

עדי מינץ: קמ"ט חשמל כתב מכתב למנכ"ל משרד האנרגיה, לא התקדם שם שום דבר.

עדי מינץ: גם אני העליתי את זה בפגישות.

עדי מינץ: יצא מכתב של ראש המינהל האזרחי, המכתב הזה מונח פה לפניך והוא דורש למעשה לתת את ההקצאה המיוחדת גם ברשת ההולכה.

עדי מינץ: יש כבר יזמים שמתרוצצים בשטח ומדברים ובהחלט יש שטחים מאד גדולים שבהם רוצים להקים את המערכות האלה וזה למעשה תקוע ולא ניתן לביצוע.

עדי מינץ: הבקשה הנוספת שביקש ראש המינהל האזרחי היא להגדיל את המכסה מ-10% ל-15% והפירוט, אני מניח שסעיד שנמצא פה יוכל לפרט בצורה יותר ברורה ממני, למה צריך להגדיל את זה מ-10% ל-15%.

עדי מינץ: לא ניתן עד עכשיו מענה לשתי הסוגיות האלה.

עדי מינץ: בהערת שוליים: אני ישבתי על הנושא הזה עוד פעם בשבוע שעבר עם מנכ"ל משרד האנרגיה.

עדי מינץ: עדיין לא התקבלה תשובה עד עכשיו.

עדי מינץ: הדבר הנוסף שהתבקש באותו מכתב, זה להקצות 15% גם לטורבינות רוח.

עדי מינץ: למרות שההסדרה של טורבינות רוח כבר אומצה על ידי קמ"ט חשמל, אין הקצאה.

עדי מינץ: ולכן מה שקורה זה שברמת הגולן, במקומות אחרים כבר יש רישיונות מותנים בהיקף מאד גדול וביהודה ושומרון אין שום אפשרות לרישיון מותנה, אבל גם כשיהיה, זה יברח לנו.

עדי מינץ: כלומר לא תהיה לנו מכסה ולכן צריך להקצות 15% בטורבינות רוח, כמו שמקצים ביתר הנושאים.

עדי מינץ: יש נושאים נוספים לפני שאני הולך לטורבינות רוח, נושאים נוספים שאנחנו מופלים בגלל בעיה של אימוץ חקיקה ביהודה ושומרון.

עדי מינץ: נושא אחד זה אגירה שאובה.

עדי מינץ: אתה העלית מקודם את הרעיון של אגירה שאובה שראית בגלבוע.

עדי מינץ: יש מערכת אגירה שאובה שהתחילו להקים מצפון לגלבוע באזור של כוכב הירדן.

עדי מינץ: יזמנו מערכת אגירה שאובה נוספת בבקעת הירדן, ליד נתיב הגדוד.

עדי מינץ: אנחנו מדברים על זה כבר שנה וחצי בנושא של יזמות.

עדי מינץ: צרפנו אלינו את קיבוץ מעלה גלבוע, הוא שותף במיזם הזה.

עדי מינץ: למעשה זה יצר קונגלומרט של קבוצה שכרגע מובילה את הסיפור הזה, אבל זה לא אומץ.

עדי מינץ: כלומר ההסדרה לא אומצה ולכן, כשאנחנו נרצה להגיש בקשה לרישיון מותנה, אי אפשר להגיש בקשה לקמ"ט חשמל, כי זה עדיין לא אומץ.

עדי מינץ: אני דיברתי על זה עם אלי בן דהן והוא אמר לי - - -

מרדכי יוגב: על ידי מי זה צריך להיות מאומץ?

עדי מינץ: יש הסדרה של רשות החשמל.

עדי מינץ: ההסדרה הזאת צריכה להיות מאומצת כצו חתום על ידי ראש המינהל האזרחי.

עדי מינץ: אני בהחלט מניח שסעיד יוכל להרחיב בעניין, אבל כרגע לא ניתנים לו המשאבים כדי לאמץ את ההסדרה הזאת של אגירה שאובה.

עדי מינץ: הדבר הנוסף הוא, מכיוון שהמכסה היא סך הכל 800 מגה ועד היום אנחנו לא יכולים להתחרות בסיפור הזה, כלומר תושבי יו"ש לא יכולים להתחרות, גם פה אנחנו מבקשים שיקצו את המכסה שנותרה כרגע, שזה 156 מגה, אנחנו מבקשים להקצות את זה ליהודה ושומרון.

עדי מינץ: הנושא הנוסף בנושא של האפליה זה סיפור הארנונה.

עדי מינץ: זה סיפור ממש קפקאי.

עדי מינץ: הייתה דרישה, מכיוון שההסדרות של חוות סולאריות הן הסדרות עם רגישות תעריפית מאד מאד גבוהה, כלומר התעריף ירד בצורה מאד מאד משמעותית ולכן כל ארנונה שנוספת גורמת לכך שאין תשואה ואין ייתכנות כלכלית להקים את הפרויקטים האלה.

עדי מינץ: לכן החליטה ועדת הכספים – וזה אומץ על ידי שר הפנים לפני שנתיים – להגדיר שהארנונה לחוות סולאריות היא ארנונה יותר נמוכה עם מספרים.

עדי מינץ: מה שקרה זה שביהודה ושומרון זה לא אומץ, מאז השנתיים האלה זה לא אומץ ובגלל שזה לא מאומץ, היום הרשויות כמו בקעת הירדן וכמו רשויות אחרות, נאלצות לגבות מחירים הרבה יותר גבוהים, שהופכים את המתקנים האלה למתקנים לא כלכליים.

עדי מינץ: דיברנו על זה וגם את זה סעיד מכיר, גם על זה דיברנו כבר עם סגן שר הביטחון, אבל צריך להקצות את המשאבים לאמץ את ההסדרה הזאת - - -

מרדכי יוגב: רק דקה, שאלה לנעמה.

מרדכי יוגב: זה יושב אצלכם באיזה סדר תנועה?

אורי מנדס: אדוני, לא, העניין של הארנונה יושב אצל הממונה על היישובים הישראלים ביו"ש, אבנר כהן, מטעם משרד הפנים.

עדי מינץ: הוא כבר לא שם.

עדי מינץ: הוא התחלף.

עדי מינץ: הוא הכין טיוטא, אבל הוא אומר שהוא לא רשאי לחתום עליה, כי מי שרשאי לחתום עליה זה רמ"א.

מרדכי יוגב: כן.

נעמה גת: אני לא עוסקת בארנונה ולכן אני לא יודעת להגיד מה הסטאטוס של התיקון הזה.

נעמה גת: ביקשתי שיבדקו לי ואני מקווה שתוך כמה דקות תהיינה לי תשובות.

מרדכי יוגב: בסדר גמור.

מרדכי יוגב: מי שבסוף צריך לתת את החותמת הסופית זה כן-.

מרדכי יוגב: העברה של הנחיה ממשרד הפנים בקו ירוק ליהודה ושומרון מחייבת התייחסות של יועמ"ש ואישור, אני לא יודע אם אלוף.

מרדכי יוגב: זה לא חוק.

מרדכי יוגב: אני לא יודע.

מרדכי יוגב: מה את אומרת?

נעמה גת: זהו, שאני לא בקיאה בענייני הארנונה - - -

מרדכי יוגב: פרוצדורה.

נעמה גת: אז אני לא יודעת אם זה חתימה של הממונה או של רמ"א.

מרדכי יוגב: אז אנחנו נרשום את הבקשה.

קריאה: הממונה לא חותם על דעת עצמו.

קריאה: - - - מעבר למשרד הפנים - - -

נעמה גת: בוודאי, זה בוודאי - - -

מרדכי יוגב: נעמה, אם תגיע אלייך תשובה תוך כדי הישיבה, נשמח להתעדכן ואם לא – אז להבין מה ההנחיה המתבקשת ומי זה שצריך לטפל בה בהקבלה למה שנעשה בקו ירוק, הנחה מקילה לארנונה למתקנים סולאריים תועתק ותעשה בדיוק בהקבלה למתקנים כאלה ביהודה ושומרון.

עדי מינץ: עוד נקודה זה נושא של אפליה.

מרדכי יוגב: דרך אגב, מה נעשה לגבי מתקנים קטנים על בתים?

מרדכי יוגב: הרי יש כאלה פה ושם.

עדי מינץ: או, זו בדיוק הנקודה.

עדי מינץ: אז זו הנקודה האחרונה.

עדי מינץ: התקנות מחוץ ליהודה ושומרון שונו באופן שעל בתים פרטיים או על גגות לא צריך היתר בנייה.

עדי מינץ: זה לא אומץ ביו"ש ולכן ביו"ש צריך היתרי בנייה ולוקח הרבה מאד זמן והמכסה הולכת ומסתיימת.

עדי מינץ: ביהודה ושומרון שוב פעם יש פה אפליה של תושבי יו"ש, גם לגבי בתים פרטיים.

עדי מינץ: מילה אחת לגבי טורבינות רוח.

עדי מינץ: כמו שנאמר כאן מקודם, נעשתה עבודה מסודרת של הפוטנציאל של טורבינות רוח ביהודה ושומרון.

עדי מינץ: התברר שהפוטנציאל הוא מצוין ויש אפשרות להקים הרבה מאד טורבינות רוח.

עדי מינץ: שימו לב, נעשתה עבודה של שטחים להקמת 30 חוות של טורבינות רוח בהיקף של קרוב ל-1 ג'יגה.

עדי מינץ: העבודה הזאת הוצגה ליפתח רון טל.

עדי מינץ: בעקבות זה מחלקת התכנון, סליחה, סמנכ"ל תכנון שהיה אז, דוד אלמקיס, נעשתה עבודה, תסתכלו על זה, זה מסמך שיצא מחברת החשמל, שהוא מתכנן לחבר את כל המתקנים והעבודה שנדרשת.

עדי מינץ: איזה תחמ"שים, איזה קווי מתח עליון שנדרשים וכו'.

עדי מינץ: מה הסטאטוס הנוכחי – הסטאטוס הנוכחי הוא שהיזמים מתקדמים כרגע לא בכל ה-30 מגה, אלא כרגע מתמקדים בשטחים שנמצאים בשטחי המשבצת של היישובים ביהודה ושומרון, בתוך הקו הכחול ובתוך שטחים שיש להם חוזה חטיבה, כי זה מאפשר למעשה פטור ממכרז והערכת הפוטנציאל של המערכות מהסוג הזה זה סדר גודל של 400 מגה.

עדי מינץ: עד עכשיו הוגשו בקשות למינהל האזרחי של ארבעה יישובים להרשאה לתכנון, לא ניתנה תשובה.

עדי מינץ: הבקשות אלה התחילו כבר בשנים 2013-2014-2015 הוגשו הבקשות האלה, לא ניתנה תשובה לאף אחת מהבקשות האלה.

עדי מינץ: הוגשו גם בקשות לסקר ייתכנות של חברת חשמל לשלושה יישובים והתקבלו תשובות חיוביות מחברת חשמל.

עדי מינץ: אנחנו הקצנו להם בדיוק את המסדרונות של קו מתח, של קו מתח עליון, גם לכיוון מעלה עמוס, דיברת מקודם על מיצד.

עדי מינץ: תחמ"ש באיזור התעשייה של מעלה עמוס, משם התחברות למיצד ולמעלה עמוס וגם בהר ברכה מסדרון קו מתח עליון דרך עוקף חווארה, שמגיע להר ברכה.

עדי מינץ: התחמ"ש בחיבור של המערכות האלה.

עדי מינץ: הוגשו גם בקשות לרישיונות מותנים, זה הגיע לסעיד, אבל - - -

סעיד קאסם: - - -

עדי מינץ: אחת של הר ברכה, נכון, ועדיין לא התקבלה תשובה.

מרדכי יוגב: דיברת על שלושה שחברת חשמל הגישו מתוך ארבעה, מה הוא השלישי?

מרדכי יוגב: דיברת על מעלה עמוס, דיברת על הר ברכה.

עדי מינץ: אתה מדבר על ההרשאה לתכנון?

עדי מינץ: הרשאה לתכנון הוגשה לאיתמר, למיצד, להר ברכה ולמעלה עמוס.

מרדכי יוגב: מיצד ומעלה עמוס זה שני פרויקטים?

עדי מינץ: כן.

עדי מינץ: מעלה עמוס כנראה לא ייצא לפועל, אבל מיצד ככל הנראה כן ייצא לפועל, זאת אומרת במידה ואנחנו נקבל את האישורים.

מרדכי יוגב: זאת אומרת אם אנחנו רוצים להתמקד, כי אני שואל - - -

עדי מינץ: אם אני רוצה להתמקד כרגע, להתמקד בהר ברכה ובאיתמר.

מרדכי יוגב: ולא במיצד?

עדי מינץ: לא, זה אחר כך.

עדי מינץ: אם אנחנו נרצה כרגע שני פרויקטים שאיתם אנחנו יכולים לרוץ קדימה, אז אני מדבר על הר ברכה ואיתמר, שם יש לנו את הסקר של חברת חשמל, יודעים בדיוק איפה להציג, יש הסכמים עם היישובים ובהחלט אפשר לקדם את זה, אבל תיכף נדבר על הנושא של אג"ת, שזה הנושא העיקרי שעוזר אותנו עד עכשיו.

עדי מינץ: אגב, היינו בקשר גם עם הנהלת רט"ג, גם הם עבדו על כל המערכות האלה, אמרו לנו איפה יש בעיה, איפה יש הסגרים וכו' והתייחסו לחיבור של כל המתקנים.

מרדכי יוגב: אז בוא תתכנס איתנו.

עדי מינץ: עכשיו אני נכנס רגע אחד לנושא של אג"ת.

עדי מינץ: אנחנו העברנו את הרשימה הזאת כבר - - -

מרדכי יוגב: רגע, זה מה שאתה מציג?

עדי מינץ: הכל נמצא פה, כן.

עדי מינץ: כבר בשנת 2011 העברנו לאג"ת וגם לבצלאל טרייבר במשרד הביטחון וגם לסטפנסקי, שישב אז במשרד האנרגיה, הבאנו את כל המתחמים האלה.

עדי מינץ: אג"ת העביר את המתחמים האלה לחיל האוויר ולכל מי שנחוץ ונתן לנו תשובה בשנת 2013 – שימו לב, לפני 5 שנים – מכתב רשום שאומר לנו ברוב המתקנים אנחנו לא יכולים לאשר לכם בגלל בעיות כאלה ואחרות.

עדי מינץ: בשבעה מתקנים אנחנו יכולים לאשר והסיבה היא בעיה ביטחונית.

עדי מינץ: אני מניח שכל הנוכחים פה יודעים על מה מדובר ובעיה ביטחונית, אני לא יודע אם אני יכול להגיד פה, שהיא מונעת מאיתנו.

עדי מינץ: לקחנו מדענים שלמדו את הנושא הזה לעומק.

עדי מינץ: אני מדבר על מדען מאלתא, יוצא דופן, איש שקיבל פרס ישראל לביטחון והוא עבד על העניין ונתן פתרון.

עדי מינץ: לקחנו יחד איתנו את אלוף משנה במילואים זאביק רז והסתובבנו למעשה בחיל האוויר.

עדי מינץ: הצגנו לאנשי חיל האוויר, לענפים הטכניים הרלבנטיים את הפתרון הטכני.

עדי מינץ: הם אישרו את הפתרון הזה וכתבו לנו מכתב שהפתרון הזה מאושר.

עדי מינץ: ישבנו אצל ראש ענף תו"פ הקודם לקודם, אצל מנו, ויצא מכתב שאומר בסדר, שבהינתן שאתם מתחייבים לפתור את הבעיה הביטחונית הזאת, אזי זה יהיה מאושר בכפוף - - -

מרדכי יוגב: מה הייתה הבעיה הביטחונית, מסלולי נתיבי טיסה?

עדי מינץ: לא.

עדי מינץ: - - -

ערן גוזף: לא ניתן לפרט את זה פה בבקשה.

מרדכי יוגב: אוקיי.

מרדכי יוגב: הפתרון ניתן ואחרי זה הייתה עצירה.

מרדכי יוגב: מאז העצירה הזאת, למעשה בארבע השנים האחרונות לוקחים אותנו הלוך וחזור, הלוך וחזור ועד היום למעשה לא נתקבל פתרון.

מרדכי יוגב: היה לפני כחצי שנה, מעל חצי שנה, הייתה פגישה שלנו באג"ת והצגנו, אמרנו הפתרונות, או אתם יצרתם פוליגונים.

מרדכי יוגב: הם למעשה יצרנו שבעה או שמונה פוליגונים שבהם הם אמרו אוקיי, בהם אנחנו יכולים.

מרדכי יוגב: הבעיה היא שלא הייתה התאמה בין המצאי הקרקעי לבין היכולת להקים.

מרדכי יוגב: ישבנו באג"ת וביקשנו תבדקו שמונה פוליגונים אחרים שבהם אנחנו חושבים ויושבים שאנחנו יכולים להקים את המערכות האלה.

מרדכי יוגב: הייתה תשובה חיובית, אפילו יצא סיכום דיון בכיוון הזה, אבל זה נעצר בגלל בעיות הנוהל שעליה דיברת מקודם.

מרדכי יוגב: אמרו תשמעו, אין לנו עדיין נוהל, הנוהל הזה עדיין לא התפרסם.

מרדכי יוגב: כיוון שהנוהל עוד לא התפרסם, אנחנו גם לא יכולים לפרסם את הפוליגונים הישנים ולכן אתם גם לא יכולים להתייחס לפוליגונים הישנים ולהגיד שהם לא טובים ולכן אנחנו גם לא בודקים את הפוליגונים החדשים שאתלם מבקשים.

מרדכי יוגב: הסיפור כמו שאתה רואה פה זה סוג של משהו קפקאי.

מרדכי יוגב: משנת 2011 עד שנת 2018 למעשה אנחנו לא מצליחים לקדם את הסיפור הזה.

מרדכי יוגב: ייאמר לשבחו של סגן אלוף ערן גוזף שנמצא פה, שקבענו איתו פגישה להיום והפגישה נדחתה בגלל האירוע הנוכחי שאנחנו נמצאים בו היום.

מרדכי יוגב: תיפגשו אחרי זה בארבע עיניים.

עדי מינץ: בכל מקרה העסק הזה תקוע ועד היום אנחנו לא יכולים לקדם אותו.

עדי מינץ: מלי במינהל האזרחי מכירה את הסיפור היטב, סעיד מכיר.

עדי מינץ: העסק הזה עומד – כמו שאני אומר וכמו שאתם רואים – כבר שבע שנים שאנחנו לא מצליחים לקדם את הפרויקטים האלה ואפילו איש מדהים כמו שליו, שהיה מזכיר הר ברכה, היה שותף לכל התהליך הזה בתור מזכיר הר ברכה.

עדי מינץ: אז מה שאמרתי שיש בעיה נוספת וזה שהוגשו בקשות להרשאות לתכנון והבקשות האלה לא טופלו בגלל שעוד לא היה נוהל ובגלל שעוד לא היה אישור של זה.

עדי מינץ: בעיה נוספת והיא התמ"א.

עדי מינץ: מחוץ ליהודה ושומרון פורסמה תמ"א שנקראת תמ"א 10/ד/12.

עדי מינץ: התמ"א הזאת לא אומצה ביהודה ושומרון ויש החלטה גם לא לאמץ אותה.

עדי מינץ: למה?

עדי מינץ: כי אמרו שבכל מקרה צריך לעשות תבע"ות חדשות והתב"עות האלה יכסו וכו', אבל בפועלן לא התכנסו היועצים המשפטיים ואנשי לשכת התכנון כדי לבצע את התמ"א הזאת, למרות שאגף תמ"א בנושא שמש, בנושא פוטו וולטאי, שנקראת תמ"א 10/ד /10 היא כן בוצעה.

עדי מינץ: שימו לב, זה היה בשנת 2014, לפני שלוש וחצי שנים.

עדי מינץ: עד היום התוצאה היא שלא ניתן להגיש בקשות להיתרי בנייה ולא ניתן להקים את תרני המדידה בגלל אותו סיפור שעליו אנחנו מדברים.

עדי מינץ: אני מסכם.

עדי מינץ: אחד, מה שאנחנו מבקשים בחוות סולאריות ברשת ההולכה להקצות מכסה ליהודה ושומרון, כמו שרמ"א דורש במכתב שלו.

עדי מינץ: להגדיל את המכסות ל-15% לכל ההסדרות של אנרגיות מתחדשות, גם סולארי, גם רוח וגם אגירה שאובה.

עדי מינץ: שימו לב, גם לאגירה שאובה.

עדי מינץ: באגירה שאובה לאמץ את ההסדרה של רשות החשמל; והדבר הנוסף זה ארנונה למתקנים סולאריים, לאמץ את התקנות של שר הפנים.

עדי מינץ: טורבינת רוח – לאשר את הנוהל שעליו אנחנו כבר מדברים שנה וחצי ולבחון מיידית את האתרים הרלבנטיים שאנחנו העברנו לאג"ת.

עדי מינץ: העברנו אותם כבר לפני מעל שנה.

מרדכי יוגב: איפה נכנס כל נושא התמ"א, באישור הנוהל של ההקמה של טורבינות רוח?

עדי מינץ: קובי אלירז, שבשלב מסוים-.

עדי מינץ: בעבר מי שתכלל את הסיפור הזה היה חיים מנדלבליט במשרד הביטחון, אצלו היו הישיבות.

עדי מינץ: כשהוא עזב, שרון שלום לא נכנס לעניין, קובי לקח על עצמו את הסיפור.

עדי מינץ: ישבו אצלו כך וכך דיונים וקובי, שבהחלט רצה לקדם את זה, אמר הבטיחו לי שעד ספטמבר יהיה נוהל.

עדי מינץ: מספטמבר אנחנו נמצאים כבר בפברואר, עדיין אין נוהל.

עדי מינץ: הוא אמר לי כשבספטמבר יהיה נוהל, נדבר עוד פעם על הפוליגונים האלה ונבקש מאג"ת לבדוק את הפוליגונים המבוקשים, אבל מכיוון שאין נוהל, אז גם לא הייתה בקשה כזאת.

עדי מינץ: לאחרונה נפגשתי עם אבי אלימלך, שגם הוא שותף לסיפור הזה מטעם מתפ"ש וגם הוא יושב איתם בישיבות.

עדי מינץ: הוא אמר מבחינתי אני מאד רוצה שהעסק הזה יקודם.

עדי מינץ: אני יודע שהרוח שנושבת מרמ"א ומאנשי המינהל האזרחי היא מאד חיובית והם רוצים לקדם את זה.

עדי מינץ: אני שמעתי את זה גם מראש המינהל האזרחי וגם מראש תחום תשתית.

עדי מינץ: הם בהחלט רוצים לקדם, אבל נמצאים במצב שבו גם סיפור היועצים המשפטיים הוא מאד מאד מורכב ולא נותן תשובה לגבי הנוהל וגם הסיפור של אג"ת, שעדיין לא קיבלנו תשובות והסיפור לא פתור.

מרדכי יוגב: טוב.

מרדכי יוגב: תשובות או התייחסויות של הגורמים המקצועיים.

מרדכי יוגב: נתחיל באג"ת, ערן.

ערן גוזף: אלף אני אגיד שגם בתפקידי הקודם בחיל האוויר עסקתי בזה, אני מכיר את כל הפרטים הקטנים, את כל הפגישות, אז אני מכיר את כל האירוע.

ערן גוזף: דבר שני שאני אגיד, שמבחינת מערכת הביטחון, משרד הביטחון, צה"ל, אין חסם להקמת טורבינות רוח, לא בשטחי יהודה ושומרון ולא ביתר מדינת ישראל.

ערן גוזף: לפני שנה, שנה וחצי, אני באופן אישי, סיימנו עבודה שמגדירה שמונה פוליגונים ביהודה ושומרון שבהם ניתן להקים טורבינות רוח גבוהות ללא מגבלת גובה.

ערן גוזף: למעט הר ברכה, שם ניתן להקים עם מגבלה של 75 מטרים, יש עוד שבעה פוליגונים בכל יהודה ושומרון, עם שטחים מאד מאד רחבים שניתן להקים טורבינות גבוהות.

ערן גוזף: המידע הזה נמצא היום אצלי והוא זמין לכל יזם.

ערן גוזף: גם עדי, גם יזמים אחרים.

ערן גוזף: מי שרוצה יכול להגיע ולקבל את המידע.

ערן גוזף: זה מידע בלמ"סי, איפה מבחינתנו ניתן להקים טורבינות גבוהות ללא מגבלה.

ערן גוזף: זה באירוע הזה.

ערן גוזף: הסיפור של אותו חסם של פתרון טכנולוגי ונישאר כרגע בפורום הזה, עם הכותרת הזאת של פיתרון טכנולוגי.

ערן גוזף: גם פה סיימנו עבודה לפני סדר גודל של שנה.

ערן גוזף: עבודת מטה מאד רצינית, כוללת ניסויים, כוללת את כל מה שצריך בעבודת מטה, שתביא פיתרון לאותה בעיה טכנולוגית שנוצרה.

ערן גוזף: יש פיתרון.

ערן גוזף: העניין עם הפיתרון הזה שהוא מתומחר בתמחור גבוה של 250 מיליון שקלים.

ערן גוזף: ישבנו עם משרד התשתיות והאנרגיה בשביל לקדם את האירוע, בשביל להביא ולממש את אותו פיתרון, בשביל שהתכניות של טורבינות רוח יוכלו להתממש, כי זה הדבר האחרון שעומד בינינו לבין קידום התכניות.

מרדכי יוגב: שאלת הבהרה: בשמונה פוליגונים האלה אין צורך בפיתרון הזה, החסם הזה לא קיים, הם פתוחים.

ערן גוזף: יש כבר פיתרון.

מרדכי יוגב: גם בשמונה פוליגונים האלה?

ערן גוזף: לא משנה איפה מכינים, במדינת ישראל יש צורך בפיתרון הזה.

ערן גוזף: השמונה פוליגונים, מה שהם עושים, הם לוקחים את האזורים שאין לנו בעיה להמשיך להתאמן בהם, גם בהינתן טורבינות רוח גבוהות.

מרדכי יוגב: עם המרכיב הטכנולוגי או בלעדיו?

מרדכי יוגב: גם בלעדיו?

ערן גוזף: בכל מקרה צריך את המרכיב הטכנולוגי, גם בתוך השמונה פוליגונים האלה.

מרדכי יוגב: אוקיי, כן.

עדי מינץ: אבל השמונה פוליגונים האלה לא מתאימים להקמת טורבינות.

ערן גוזף: רגע, שנייה, תן לי רק לסיים, עדי.

ערן גוזף: בהינתן פיתרון טכנולוגי, בהינתן תקציב שנוכל לממש את הפיתרון הטכנולוגי, כלל החסמים מבחינת מערכת הביטחון מאחורינו.

ערן גוזף: עכשיו משרד התשתיות צריך לבוא, לשבת איתנו.

ערן גוזף: אנחנו ניסינו כבר פעמיים שלוש לקדם את זה בשיח מול משרד התשתיות, כרגע זה לא מתקדם.

ערן גוזף: לכן זה הדבר האחרון שעומד בינינו לבין מימוש תכניות טורבינות.

ערן גוזף: לגבי שמונת המתחמים, בעבודת המטה שמיפינו את שמונת המתחמים האלה – ושוב, זה מתחמים מאד מאד גדולים שכוללים עשרות אלפי דונמים, הסתכלנו גם על פוטנציאל הרוח והסתכלנו גם על בקשות של יזמים.

ערן גוזף: הרבה מאד בקשות של יזמים יושבות בתוך הפוליגונים האלה.

ערן גוזף: לכן אי אפשר להגיד שהפוליגונים האלה לא נותנים מענה.

ערן גוזף: מה אני מציע – אני מציע לכל אותם יזמים לבוא, לקחת את המידע הזה, המידע הזה זמין.

ערן גוזף: לנסות כן לקדם את התכניות בתוך הפוליגונים האלה ומשם להתקדם.

מרדכי יוגב: התייחסויות שלכם, המינהל, אורי או סעיד, איך אתם מתייחסים לאנרגיות החלופיות?

מרדכי יוגב: מה יש לכם לומר בעניין?

אורי מנדס: אחד, הלוואי ונוכל לאשר כמה שיותר וכמה שיותר מהר.

אורי מנדס: אנחנו עושים את כל מה שאנחנו יכולים כדי לאשר כמה שיותר וכמה שיותר מהר.

אורי מנדס: ברור לנו שזה משרת את כל האוכלוסיות וברור לנו שזה טוב יותר לכולם.

אורי מנדס: לכן גם רמ"א יצא עם אותם מכתבים וככה, עם הקצאת מכסות ייחודיות, מכיוון שביו"ש, לצערי, הדברים, חלקם הולכים לאט יותר, או החדשנות והקדמה לא תמיד משיגה את מדינת ישראל ביכולות המאד מוגבלות של העובד וחצי שקיימים במשרד קמ"ט אנרגיה.

אורי מנדס: באשר לשמונת הפוליגונים.

אורי מנדס: שמונת הפוליגונים מוכרים.

אורי מנדס: הקושי עם שמונת הפוליגונים, הוא אחד שהם כוללים שטחי A ו-B, לא שזה בעיה, אבל הם כוללים שטחי A ו-B ואז גם את השטחים הסמוכים ל-A ו-B ואז גם קרקעות פרטיות.

אורי מנדס: כאשר יזם ישראלי, כמו עדי, שרוצה לבוא וסוף כל סוף להקים בהם, אז הוא נתקל בהרבה מאד קשיים של שמורות טבע, בעלויות קרקע, קו כחול ורק אחר כך בתוך שמונת הפוליגונים יכול אולי למצוא תאי שטח שהם מתאימים.

מרדכי יוגב: מה יש למשפטנים להגיד?

מרדכי יוגב: נעמה?

נעמה גת: לגבי הנוהל, הנוהל למעט סוגיה אחת שאנחנו מנסים למצוא לה פתרון מוכן, להבנתי הייתה בקשה של אג"ת לא לפרסם אותו.

נעמה גת: כנראה שהבקשה הזאת כבר לא קיימת.

ערן גוזף: אין בקשה כזאת.

נעמה גת: אוקיי, אז - - -

קריאה: שמחים אנחנו.

נעמה גת: אנחנו מנסים למצוא.

נעמה גת: הסיבה שכרגע מבחינתנו זה לא מתפרסם, שאנחנו מנסים למצוא פיתרון לסוגית היתר הבנייה של התרנים.

נעמה גת: בישראל תרני המדידה, שהם השלב המקדים להקמת הטורבינות, נדרשים בהיתר בנייה מכוח התמ"א.

נעמה גת: באיו"ש כאמור התמ"א לא קיימת, אבל נכון למצב החוקי כרגע נדרש היתר בנייה לתרנים האלה.

נעמה גת: אנחנו רוצים לסייע ליזמים ולהקל על התהליך.

נעמה גת: אנחנו מנסים למצוא פיתרון אחר שיאפשר להקים את התרנים האלה בלי היתר בנייה, באיזה שהוא מנגנון אחר ואני מקווה מאד שזה יתאפשר.

נעמה גת: כרגע אני כמובן לא יכולה להתחייב לשום דבר, אבל אנחנו - - -

אורי מנדס: מדובר לא על המתקן עצמו, מתקן טורבינות הייצור, אלא השלב הראשון שלו.

מרדכי יוגב: כן, גם בחוות מעלה גלבוע יש תורן מדידה, אם אני לא טועה ממה שראיתי שם.

מרדכי יוגב: לא הייתי מדריך מוסמך, אז סיירתי על ההר.

מרדכי יוגב: דבר קטן - - -

נעמה גת: התורן הוא די גבוה.

מרדכי יוגב: בסדר, אתם מאשרים כרגע - - -

עדי מינץ: התורן הוא זמני.

עדי מינץ: התורן הוא לשנה וחצי ואחרי זה מורידים אותו.

מרדכי יוגב: זה פשוט גם מצחיק.

מרדכי יוגב: מעבר לתורן שהוא שנה וחצי, אתם מאשרים הרי תרנים לג'וואל וליד הכביש שני מטרים.

מרדכי יוגב: אתם מאשרים כל כך הרבה דברים, אז את ה - - -

נעמה גת: היתר בנייה.

אורי מנדס: בהיתרי בנייה.

מרדכי יוגב: אז מה זה משנה?

מרדכי יוגב: אתם מאשרים עמודים.

אורי מנדס: אין בעיה בהיתר בנייה.

מרדכי יוגב: בסדר גמור.

נעמה גת: מצד שני אנחנו רוצים לחסוך מבחינת היזמים את ה - - - להגיש - - -

אורי מנדס: היזמים – ועדי יגיד לך את זה – הוא לא מעוניין למצוא את הדרך ללא היתר בנייה לעניין.

נעמה גת: זה אך ורק לטובת היזמים כדי לחסוך להם את ה - - -

מרדכי יוגב: אוקיי.

מרדכי יוגב: את זה גם לא ידעתי, שהוא לשנה וחצי, קרי הוא זמני.

נעמה גת: נכון.

אורי מנדס: כן, נכון.

אורי מנדס: על בסיס הטענה הזאת אנחנו ננסה למצוא את העניין של היתר זמני.

מרדכי יוגב: לו הייתי סגן רמ"א, לא רמ"א, הייתי מאשר לשנה וחצי.

נעמה גת: שוב, בישראל זה דורש היתר בנייה.

נעמה גת: יש לזה רציונאל.

מרדכי יוגב: יש דברים רבים אחרים שמאשרים, הרבה יותר כבדים.

נעמה גת: אנחנו כן מנסים כרגע למצוא פיתרון שיקל על היזמים ואני מקווה מאד שיהיו לי בשורות בדיון הבא.

עדי מינץ: מה, זה ייקח שלושה חודשים?

נעמה גת: יכול להיות שלפני.

נעמה גת: אני מקווה שעד לדיון הבא אני כבר - - -

עדי מינץ: בפעם הקודמת אמרתם שבספטמבר תהיה תשובה.

נעמה גת: שוב אני אומרת, הנוהל כמו שהוא יכול להתפרסם עכשיו.

נעמה גת: להגיד לנו לא - - - זה הרבה יותר פשוט.

מרדכי יוגב: אני הבנתי שיש פה שני דברים.

מרדכי יוגב: נעמה, תראי רגע, אני הבנתי שיש פה שני דברים.

מרדכי יוגב: אחד זה באמת איך מוציאים את תרני המדידה האלה מהצורך של התהליך הארוך של תב"ע והיתר והשנייה כפי שהוצג קודם, זה העניין של הבקשות להיתרי בנייה, או שזה אותו דבר?

מרדכי יוגב: זה בשביל להתחיל בתהליך בתורן המדידה או שזה לאתר כולו?

עדי מינץ: אני מניח שאם תהיה תמ"א ביו"ש, אז הבעיה הזאת תדרוש פיתרון מסוג אחר, אבל לא תהיה תמ"א ביו"ש לפי מה שהבנתי.

עדי מינץ: בפגישה האחרונה שלי עם אלי בן דיין בעניין, הוא אמר תשמע, מכיוון שמדובר בחוות של טורבינות גדולות, צריך פה תמ"א.

מרדכי יוגב: אבל אנחנו מבקשים פה מהמקור.

עדי מינץ: בכל מקרה אתה צריך פה תב"ע.

מרדכי יוגב: על החווה.

עדי מינץ: על החווה.

עדי מינץ: ולכן לא צריך תמ"א.

מרדכי יוגב: אבל אני מפריד כרגע.

מרדכי יוגב: אני באמת מפריד כרגע בין ההליך הראשוני של הצורך בתורן מדידה לבין החווה.

מרדכי יוגב: החווה בעיני, אני לא יודע, בתוך קו ירוק חווה סולארית לא מצריכה תב"ע?

נעמה גת: היא כן.

עדי מינץ: כן, ודאי שכן.

מרדכי יוגב: נו, בסדר, אז לחווה עצמה זה נראה לי כן הליך משמעותי.

מרדכי יוגב: לתורן מדידה זמני – אני לא מזלזל בתב"עות חס וחלילה – אני אומר לתורן מדידה זמני צריך למצוא היתר זמני, שהוא יותר קל במצב - - -

נעמה גת: זה מה שאנחנו מנסים לעשות, ששוב אני אומר, בישראל נדרש היתר בנייה.

שירלי לוי: כבוד יושב הראש, אולי אני אבהיר, כמי שהייתה מבין עורכי התמ"א.

שירלי לוי: לתמ"א אין מימד גיאוגרפי או מרחבי, היא מסדירה את מסלולי התכנון הסטטוטוריים, היא מסדירה בהתאם להיקף התוכנית שמוגשת לחוות הטורבינות.

שירלי לוי: כל חווה תצריך בכל מקרה באמת תכנית, או תב"ע כמו שאתם קוראים לה, אבל היא מסבירה מה צריך להגיש במסגרת אותה תכנית, עם מי צריך לתאם, איזה סקרים, איזה בדיקות נדרשות ובין היתר אחד הדברים שהיא עשתה, זה אפשרה בהיתר בנייה להוציא - - -

מרדכי יוגב: אני שואל את רועי המשפטן ואותך נעמה.

מרדכי יוגב: מה יקרה אם שרת המשפטים תבקש – כפי שהיא ביקשה – להחיל את תמ"א 10/ד /12 ביו"ש בהחלטת ממשלה?

נעמה גת: אין בעיה להחיל את התמ"א כמו שהוחלו תמ"אות אחרות, בשינויים המחויבים לאיו"ש.

נעמה גת: להבנתי, ההחלטה לא להפעיל את התמ"א כרגע היא משיקולים מקצועיים, לא ממניעים משפטיים.

קריאה: של כוח אדם.

נעמה גת: שיקולי כוח אדם, כן.

סעיד קאסם: מניעים של סדר עדיפות.

מרדכי יוגב: רוצה לומר מה?

מרדכי יוגב: אם תגייסו משפטן - - -

אורי מנדס: אנחנו מגיעים - - -

מרדכי יוגב: אני מתחבט על עוצמת התירוצים של שבע השנים האחרונות, אז אני שואל.

אורי מנדס: אני לא בסעיף תירוצים בכלל.

אורי מנדס: אני מאושר ושמח בחלקי על מה שאני עושה ואני עושה מעולה.

מרדכי יוגב: לא, לא, אין לי ספק.

אורי מנדס: אבל אני אגיד שכשמשרד בישראל מכין תמ"א, בוא ניקח את הולכת הגז, זה נושא כאוב מאד.

אורי מנדס: בואו ניקח את העניין של תמ"א בישראל.

אורי מנדס: למה מראש לאותו צוות לא מוגדר שיעשה גם ביו"ש ויעבוד מול האנשים שלי כדי לקדם את זה?

אורי מנדס: כאילו מה?

שירלי לוי: אבל היא פועלת מכוח חוק התכנון.

שירלי לוי: המועצה הארצית לא יכולה ל - - -

אורי מנדס: אבל הקמתם צוות במשרד האנרגיה, שהוא קידם את התמ"א, נכון?

שירלי לוי: נכון.

אורי מנדס: מעולה.

אורי מנדס: אותו צוות, קדימה הפועל.

שירלי לוי: הוועדה ה - - - קידמה והיא פועלת לפי חוק התכנון והבנייה.

שירלי לוי: אם יש איזו שהיא כוונה לשנות את זה, מבחינתנו זה היינו אך.

שירלי לוי: אנחנו לא סבורים שביו"ש זה צריך לפעול אחרת.

שירלי לוי: אבל אם אנחנו פועלים מכוח חוק התכנון והבנייה, אנחנו מראש, חוקית, למיטב הבנתי, לא יכולים להחיל את זה גם לתחומי יו"ש.

איגור סטפנסקי: אני כיושב ראש תב"ע 10, תכנית בהגדרה אחרי תמ"א 10, אז אני יכול להגיד שאלף - - -

עדי מינץ: 10 זה סולארי.

איגור סטפנסקי: לא, 10 - - -

שירלי לוי: 10 זה התכניות ש - - -

איגור סטפנסקי: תמ"א 10.

איגור סטפנסקי: תמ"א 10 מתעסקת עם כל תשתיות החשמל, כולל סולארי.

איגור סטפנסקי: אז אני צריך להגיד, כמו ששירלי אמרה, אין לנו מנדט להתעסק גם עם יו"ש.

איגור סטפנסקי: אנחנו עובדים לפי חוק התכנון והבנייה וחוק התכנון הבנייה, אתם מכירים את זה, זה לא מעבר לקו הירוק.

איגור סטפנסקי: אם יש אפשרות לשנות באיזה שהוא מבנה, אבל לא עד היום.

מרדכי יוגב: בואו נראה, עוד שאלה אחת להבהרה.

מרדכי יוגב: תמ"א 10/ד/10 - - -

שירלי לוי: אבל מבחינה תכנונית אנחנו אומרים שצריך להיות שינוי בין יו"ש לבין שאר הארץ.

מרדכי יוגב: שאלה תיאורטית לי אלייך.

מרדכי יוגב: תמ"א 10/ד/10 לאנרגיות סולאריות, כן אומצה ביו"ש?

שירלי לוי: כן, אבל הם אימצו את זה, לא אנחנו.

מרדכי יוגב: מי זה הם?

מרדכי יוגב: המינהל?

שירלי לוי: המינהל האזרחי.

מרדכי יוגב: נו, אז מה הקושי הכל כך עקרוני?

נעמה גת: אין קושי עקרוני.

נעמה גת: שוב, זו שאלה של סדרי עדיפויות ומשאבים, אבל עבודה על תמ"א זה הרבה מאד עבודה.

נעמה גת: ה - - -.

נעמה גת: זה שאין תמ"א היום לא מונע מהיזמים להקים את המתקנים.

נעמה גת: זאת אומרת אנחנו ביחד עם הגורמים המקצועיים לא אמרנו שאנחנו לא מאמצים את התמ"א ולכן אי אפשר יהיה להקים, אלא אפשר יהיה להקים על בסיס תב"ע נקודתית.

סעיד קאסם: יש חלופות.

נעמה גת: יש חלופות וזה לא מה שימנע מהיזמים להקים את המתקנים האלה.

מרדכי יוגב: טוב, אני מבין שגם השמונה פוליגונים שהוגדרו, אין התאמה בין הפוליגונים האלה ליכולת ההקמה מבחינת מקרקעין בעיקר, כך שאין חפיפה.

מרדכי יוגב: כך אני מציע שאת הישיבה שתכננתם להיום תקיימו, בין אם פה או בכל מקום שתבחרו.

ערן גוזף: אני אומר שוב, כשהגדרנו את השמונה פוליגונים, הסתכלנו על בקשות של יזמים.

ערן גוזף: הרבה מאד בקשות של יזמים הם בתוך השמונה פוליגונים האלה.

מרדכי יוגב: אוקיי, אני לא מכיר, מודה.

מרדכי יוגב: אני מזמן את היזמים הנוספים, אם יש כאלה, שיבואו ויציגו.

מרדכי יוגב: אני לא מכיר את כולם.

מרדכי יוגב: אין לי עסק.

מרדכי יוגב: הישיבה היא פתוחה ומי שלאור זה שולח ומבקש ויש כאלה שביקשו כל מיני נושאים, זה מגיע.

מרדכי יוגב: אני לא יודע אם כתוצאה מסדר היום של הכנסת, כבר אמרנו להם שלא.

מרדכי יוגב: זכות דיבור למי שעוד רוצה ואנחנו צריכים לסיים.

עדי מינץ: אני רוצה לומר משהו לגבי טורבינות הרוח.

מרדכי יוגב: כן, מה השם?

ניצן דה פז: ניצן דה פז.

ניצן דה פז: אני רציתי לבקש לגבי העניין של טורבינות הרוח, רואים כמה זה מורכב לקדם טורבינות גדולות, שגם גורמות לאיזה שהם נזקים בריאותיים ואני רק מבקש לקדם גם את הטורבינות הקטנות על הגגות של הבתים, להסיר חסמים בירוקרטים, לאפשר לאנשים שיוכלו לשים על הבית שלהם, כי הבירוקרטיה מסרבלת את הכל.

ניצן דה פז: וזה חשוב במיוחד לתושבי יש"ע.

עדי מינץ: בלי תמ"א אי אפשר לעשות את זה.

ניצן דה פז: אז זהו, זו בדיוק הנקודה.

ניצן דה פז: את עניין התמ"א הזאת לפתור.

ניצן דה פז: אני מאד מבקש את זה.

ניצן דה פז: בעניין הזה רק משפט אחד.

עדי מינץ: לא רק זה.

עדי מינץ: שוב, טורבינה מהסוג הזה לא קמה בישראל הקטנה, למרות שהתמ"א התקבלה כבר לפני שלוש שנים.

מרדכי יוגב: יש דרך אגב ביו"ש, בדרום הר חברון ראיתי באוכלוסייה הערבית, מול סוסיא, במדבר המזרחי, יש כמה כאלה עצמאיות בסמוך - - -

עדי מינץ: הם לא צריכים תמ"א.

איגור סטפנסקי: הם לא צריכים תמ"א.

מרדכי יוגב: אני צודק, סעיד?

מרדכי יוגב: ראית?

מרדכי יוגב: יש שם כמה טורבינות רוח קטנות.

מרדכי יוגב: קטנטנות.

סעיד קאסם: אני לא ראיתי, יכול להיות שזה בשטחי A ו-B.

מרדכי יוגב: אני ראיתי - - -

עדי מינץ: דרך אגב, גם לגבי טורבינות - - -

מרדכי יוגב: נדמה לי שבדרך למצפה יאיר או לבית העלמין של סוסיא, אני לא זוכר איפה בדיוק ראיתי, אבל בחלק המזרחי, ממזרח לכביש 60 בגזרה ההיא.

נעמה גת: בשטחי A ו-B זה לא כפוף לחוקי התכנון והבנייה.

מרדכי יוגב: לא, לא, אני לא מכיר את העניין בשביל להגיד לכם.

מרדכי יוגב: אני מכיר את השבשבות של הילדים שעושות רוח, הצבעוניות.

מרדכי יוגב: אז אני לא מדבר מבחינה מקצועית, אני מדבר מבחינת זה שיש בשטח פיזית כאלה באוכלוסייה הערבית, בדרום הר חברון.

מרדכי יוגב: עוד משהו?

מרדכי יוגב: אנחנו צריכים לסיים.

ניצן דה פז: כן, כן, אני בעצם גם רציתי לציין שגם לגבי טורבינות הרוח מדברים כרגע על יש"ע, אז אני רק אומר עוד משפט אחד בנושא, שעשרות פוסקים גם מחמירים להשתמש בחשמל שהוא לא כשר בשבת, אז - - -

מרדכי יוגב: זה לא ענייננו.

מרדכי יוגב: זה לא סוגית הדיון הזה, אבל הצלחת להכניס אותו פנימה.

ניצן דה פז: כן.

מרדכי יוגב: עוד מישהו רוצה?

איגור סטפנסקי: כבוד יושב הראש, אני רוצה להתייחס לכמה נקודות שעלו פה במצגת.

איגור סטפנסקי: אז אלף תכנית האב, שוב חוזרים לתכנית האב, רשות החשמל מתייחסת עד 2030, מתייחסת ללא פירוט למתחדשות, ללא פירוט האזור בו מותקנים המתקנים, אבל יש תכנית יותר קטנה, זה עד 2020 – זה 10% לכל ההסדרות המתייחסות לאנרגיות מתחדשות ב-P.V.

איגור סטפנסקי: מה שהוזכר פה 10% זה לפי החלטת הממשלה.

מרדכי יוגב: טוב.

איגור סטפנסקי: עכשיו לגבי מכרזים.

סעיד קאסם: זה לא כל ההסדרה.

איגור סטפנסקי: 10% זה לכל ההסדרות.

סעיד קאסם: לא, לא.

איגור סטפנסקי: יש מכרזים -- -

סעיד קאסם: זה - - - ובינוני בראשית החלוקה.

איגור סטפנסקי: כן, לזה אתה מתכוון?

איגור סטפנסקי: כן, זה לא כולל את ההסדרות למתח עליון.

איגור סטפנסקי: עכשיו לגבי מכרזים, יש לנו מכרזים בתהליך תחרותי.

איגור סטפנסקי: אז שם יש אפשרות ליזם מיו"ש, בלי אחוזים אפשר לבנות ואם הוא מתעסק, אם הוא נכנס לתהליך תחרותי, אז אין צורך בשום אחוזים.

עדי מינץ: אבל זה לא אומץ ביו"ש.

איגור סטפנסקי: לא, רגע.

איגור סטפנסקי: אז יש פה שאלה - - -

מרדכי יוגב: איגור, אנחנו חייבים לסיים.

איגור סטפנסקי: רק שאלה אחת, שצריך לאמץ את ההסדרות של רשות החשמל - - -

עדי מינץ: ולהגדיל ל-15%.

איגור סטפנסקי: את ההחלטות של רשות החשמל ואת התמ"אות, מה שנקרא התמ"אות הקיימות שצריך להגדיר וצריך לאמץ ביו"ש.

מרדכי יוגב: אוקיי.

מרדכי יוגב: עוד מישהו רוצה?

מרדכי יוגב: כן, נעמה.

נעמה גת: רק חוב שלי.

נעמה גת: ארנונה לא נכללת בתכנית העבודה.

נעמה גת: יכול להיות שהיא תועדף על ידי סגן השר לטפל בזה.

נעמה גת: אותו כנ"ל לגבי אגירה שאובה.

נעמה גת: עד כה אני גם לא מכירה בקשה שהועלתה על ידי סגן השר לתעדף את זה.

נעמה גת: ככל שהיא תועדף, נטפל בנושא הזה.

מרדכי יוגב: אוקיי.

מרדכי יוגב: לתעדף הנחה בארנונה ופרויקטים של אנרגיות מתחדשות.

מרדכי יוגב: ותשובה – וזה אתם גם מוזמנים בדו שיח החופשי, כל הצדדים.

מרדכי יוגב: אנחנו נסכם את הדברים ואני באמת אומר, יש לנו פה איזו שהיא עמידה במקום, אבל אנחנו למדנו כבר שהתהליכים הם ארוכים, או חזרה לאחור במידה מסוימת, כי אכן רשות החשמל – והייתה פה נציגה, גברת, תגידו את שמה - - -

איגור סטפנסקי: נורית גל.

מרדכי יוגב: נורית גל, שהציגה פה ואמרה יש לנו תכנית אב, אנחנו מוכנים להציג אותה בכל רגע.

מרדכי יוגב: היא באמת דיברה הרבה על תחמ"ש ג'נין, ואני מעבר לתחמ"ש ג'נין ביקשתי לקחת אותה לתכנית אב מג'נין ועד חברון ויתיר.

מרדכי יוגב: אז אנחנו מסכמים.

מרדכי יוגב: סעיף ראשון הוא שרשות החשמל, סליחה, רמ"א – הבהרנו את העניין – רמ"א יציג בתיאום עם רשות החשמל ומשרד האנרגיה והתשתיות והאוצר וכמובן יתר הגורמים – חברת חשמל – תכנית אב למשרד הכלכלה.

מרדכי יוגב: תכנית אב לחשמל.

מרדכי יוגב: הוא יחליט את השנה – אם זה 2030 או 2040.

מרדכי יוגב: המלצתי היא 2040, ככה גם במים.

מרדכי יוגב: נדמה לי שגם הוא דיבר על כך פעם, שמעתי אותו.

מרדכי יוגב: גם נורית דיברה על זה, כן.

איגור סטפנסקי: נדמה לי אצלנו התכנית היא עד 2030.

מרדכי יוגב: אני לא קובע, אני באמת לא בא לקבוע.

מרדכי יוגב: אני לא אישר המקצוע בשביל לקבוע.

מרדכי יוגב: אני בא להסתכל קדימה ולאיזה מבט קדימה אנשי המקצוע אומרים שנכון לתכנן.

מרדכי יוגב: אז אם זה 2030 או 2040 – כנראה ש-2050 זה רחוק מדי, אז אני לא בא לקבוע.

מרדכי יוגב: רק אם במים מתכננים לשנת 20140 וכך הוצג לנו והיום נשמע, אני מציע לאחד בין הדברים ולהתייחס לערכים משולבים, להתייחס לכמות האוכלוסייה – באיזו הערכה.

מרדכי יוגב: כפי שאמרתי פה, אבל יציגו אחרים, אז הוערכה אז הערכה של כ-4.5 מיליון פלסטינים ובהקבלה לגידול – כ-1.5 מיליון יהודים ביו"ש, שנת 2040 מתואמת.

מרדכי יוגב: זה דבר ראשון.

מרדכי יוגב: חברת חשמל, מחוז ירושלים, אנחנו לא מוציאים אתכם מהתמונה במענה השוטף ותודה לכל מי שהשתתף פה, תודה למענה השוטף כפי שמוצג.

מרדכי יוגב: תשומת הלב לדיבור ביניכם, אתם צריכים לקבוע ביניכם ישיבה – גוש עציון עם חברת החשמל ירושלים על הקווים המזרחיים בבקשה גם לכם ולעשות את המאמץ למענה הסטטוטורי למזרח גוש עציון, בית סחור, תקוע, מיצד.

מרדכי יוגב: אני אבקש אז את התשובה והתשובה צריכה להיות מתכללת.

אורן הלמן: רק הערה אחת, אין חברת חשמל בירושלים, יש חברת חשמל.

מרדכי יוגב: חברת חשמל, ברור לי, אבל מחוז ירושלים הוא המייצג.

מרדכי יוגב: אין בעיה, אורן, אני אשמח שאתה תציג וברי לי, אין בעיה.

מרדכי יוגב: מבחינתי זה הכל אחד – רשות החשמל בתכנון ויושב ראש החברה, מנכ"ל החברה והסמנכ"ל שלה, זה המחוז.

מרדכי יוגב: מינהל אזרחי, תציגו, אבל זה לא אתם.

מרדכי יוגב: אנחנו נבקש מעוזר שר הביטחון שיציג מענה של חשמל להתיישבות הצעירה-מאחזים שעל אדמות למדינה ובהליכי הסדרה בהגדלת ההספקים ובחיבורים לצרכי ביטחון.

מרדכי יוגב: הוא יציג את זה בישיבה הבאה.

מרדכי יוגב: הדבר השלישי והאחרון זה רמ"א יציג בתיאום עם אג"ת כמובן, בתיאום עם כל הגורמים ורשות החשמל, את הקידום של הסדרת פרויקטים לאנרגיות חלופיות ביו"ש על שלושת האנרגיות – הסולארית, הטורבינות הרוח והאנרגיה השאובה.

מרדכי יוגב: תכנית אב.

מרדכי יוגב: תוך התגברות על כלל הסוגיות שעלו פה ואנחנו נפרט אותן אחת לאחת בסיכום בכתב, לא נרד אליהן כרגע, כולל נושא אימוץ התמ"א או אימוץ הליכים מקבילים, כדי להסדיר את היכולת לממש.

מרדכי יוגב: הדבר האחרון שקשור בתוך זה זה נושא הפוליגונים.

מרדכי יוגב: אז אני מבקש את אותה ישיבה שכבר קבעתם להיום, אין לי שמץ של מושג, אני לא בקיא בכל הישיבות שנקבעות, תקבעו בניסיון, במאמץ שבין אג"ת לבין היזמים, אבל הכל בסוף צריך לעלות למינהל האזרחי כמתכלל וכנציג הריבונות בשטח כרגע, בכך שנוכל לקדם את המימוש של האנרגיות המתחדשות, על שלושת הדברים: סולארי, טורבינות ואנרגיה שאובה.

מרדכי יוגב: באנרגיה השאובה ובסולארי אין בעיה של אג"ת, יש בעיה של מקרקעין.

מרדכי יוגב: שלכם.

מרדכי יוגב: אין בעיה של גובה או של דברים אחרים.

מרדכי יוגב: אז הדברים הללו יכולים לקבל את הקידום שלהם יותר מהר.

אורי מנדס: יש שטחי אש עכשיו, אבל לא חשוב.

מרדכי יוגב: שטחי אש?

אורי מנדס: כן.

מרדכי יוגב: מה, בלהקים אנרגיה שאובה?

עדי מינץ: ישבנו על זה עם עופר הינדי ומבחינתו זה בסדר.

אורי מנדס: אני יודע, אני רק ציינתי עובדה.

מרדכי יוגב: בסדר גמור.

מרדכי יוגב: אז כל דבר אנחנו נצטרך לראות אותו באופן ממוקד ואם זה יובא גם בתצ"אות אז נוכל להתייחס לזה בצורה יותר סדורה, או במצגת ותצ"אות ואין לי ספק שאנחנו נתקדם.

מרדכי יוגב: אז אנחנו נקבע את הישיבה הבאה למעקב אני מעריך בסוף מאי או תחילת יוני ותודה לכולם.

מרדכי יוגב: אני מקווה לקבל תשובות יותר סדורות אז ולהעיר ולהאיר בעניין הזה את כלל מדינת/שטחי יהודה ושומרון, חלק מארץ ישראל.

מרדכי יוגב: תודה רבה, הישיבה נעולה.